pythainlp/thai-wiki-dataset-v4 huggingface dataset:
เอฟเอคอมมิวนิตีชีลด์ 2015

การแข่งขันฟุตบอล เอฟเอคอมมิวนิตีชีลด์ 2015 จัดแข่งขันมาเป็นครั้งที่ 93 ของ เอฟเอคอมมิวนิตีชีลด์ เป็นการแข่งขันฟุตบอลประจำปีในการต่อกรของทีมแชมป์พรีเมียร์ลีก และทีมแชมป์เอฟเอคัพ ครั้งนี้ถูกจัดขึ้นที่สนามกีฬาเวมบลีย์ ในกรุงลอนดอน เมื่อวันที่ 2 สิงหาคม ค.ศ. 2015 โดยเป็นการพบกันระหว่างอาร์เซนอล แชมป์เอฟเอคัพที่ได้แชมป์มาจากการเอาชนะแอสตันวิลลา ในเอฟเอคัพ รอบชิงชนะเลิศ 2015 และเชลซี แชมป์พรีเมียร์ลีก ฤดูกาล 2014–15
ผลการแข่งขันปรากฏว่า อาร์เซนอลสามารถเอาชนะไปได้ 1–0 ประตู จากการทำประตูของอเล็กซ์ ออกซ์เลด-เชมเบอร์ลิน ในนาทีที่ 24 ทำให้อาร์เซนอลป้องกันแชมป์เอฟเอคอมมิวนิตีชีลด์ได้ นับเป็นแชมป์สมัยที่ 14 อีกทั้ง อาร์แซน แวงแกร์ ยังสามารถล้างอาถรรพ์เอาชนะโชเซ มูรีนโย ได้เป็นครั้งแรกอีกด้วย หลังจากก่อนหน้านั้นมา 13 นัด ในทุกรายการ อาร์เซนอลภายใต้การคุมทีมของแวงแกร์ ไม่สามารถเอาชนะเชลซีภายใต้การคุมของมูรีนโยได้เลย 
ภูมิหลัง.
นับเป็นการแข่งขันครั้งที่ 21 ของอาร์เซนอลในรายการคอมมิวนิตีชีลด์ โดยก่อนหน้านี้อาร์เซนอลเป็นแชมป์ไปแล้ว 13 ครั้ง รวมไปถึงการครองแชมป์ร่วมกันในปี ค.ศ. 1991 อาร์เซนอลถือเป็นแชมป์เก่าในรายการนี้ ซึ่งได้รับชัยชนะที่มีต่อแมนเชสเตอร์ซิตี 3–0 ประตู เมื่อ ฤดูกาลที่ผ่านมา อาร์เซนอลแพ้ครั้งสุดท้ายในรายการนี้ต่อเชลซี ในปี ค.ศ. 2005 โดยแพ้ไปด้วย 2–1 ประตู
ส่วนเชลซีที่ผ่านมาได้ลงเล่นคอมมิวนิตีชีลด์มาแล้วทั้งสิ้น 10 ครั้ง เป็นแชมป์ได้ถึงสี่ครั้ง และเมื่อไม่นานมานี้เป็นการพบกับแมนเชสเตอร์ยูไนเต็ดในปี ค.ศ. 2009 โดยที่เชลซีได้ลงแข่งคอมมูนิตีชีลด์ครั้งล่าสุด คือ ในปี ค.ศ. 2012 โดยเป็นฝ่ายพ่ายแพ้ 3–2 ประตู ต่อแมนเชสเตอร์ซิตี
ธงออสซีเชีย

ธงเซาท์ออสซีเชีย ประกาศใช้เมื่อวันที่ 30 มีนาคม ค.ศ. 1992 ประกอบด้วยแถบ 3 สีคือ สีขาว สีแดง และสีเหลือง เรียงจากบนลงล่าง โดยสีขาวแทนความบริสุทธิ์ สีแดงแทนความกล้าหาญ และสีเหลืองแทนความเจริญรุ่งเรือง นอกจากนี้ยังแทนกลุ่มคน 3 กลุ่มในสังคม ได้แก่ อภิชน นักบวช และประชาชนทั่วไป
ธงของเซาท์ออสซีเชียมีความคล้ายคลึงกับธงของนอร์ทออสซีเชีย–อลาเนีย (ดินแดนของรัสเซีย) แต่แตกต่างกันตรงขนาดของแถบ โดยธงของเซาท์ออสซีเชียมีแถบที่เล็กกว่า
กีฬาขี่ม้าในโอลิมปิกฤดูร้อน 2016

การแข่งขันขี่ม้าในโอลิมปิกฤดูร้อน 2016 เป็นการแข่งขันกีฬาขี่ม้าโอลิมปิกที่จะจัดขึ้นในรีโอเดจาเนโร ประเทศบราซิล กำหนดแข่งขันระหว่างวันที่ 7-19 สิงหาคม พ.ศ. 2559 
ประเภท.
เหรียญที่ได้รับรางวัลในการแข่งขันต่อไปนี้:
การเข้าร่วม.
ประเทศที่เข้าร่วม.
43 ประเทศที่ผ่านการคัดเลือก
<templatestyles src="Div col/styles.css"/>
กีฬามวยสากลสมัครเล่นในโอลิมปิกฤดูร้อน 2016

การแข่งขันมวยสากลสมัครเล่นในโอลิมปิกฤดูร้อน 2016 เป็นการแข่งขันมวยสากลสมัครเล่นโอลิมปิกที่จะจัดขึ้นในรีโอเดจาเนโร ประเทศบราซิล กำหนดแข่งขันระหว่างวันที่ 6-21 สิงหาคม พ.ศ. 2559 
การคัดเลือก.
ชาติสมาชิกโอลิมปิกแต่ละชาติจะส่งนักกีฬาได้รุ่นละหนึ่งคน ได้สำรองให้นักกีฬาจากบราซิล 6 คน เป็นชาย 5 หญิง 1 การแข่งขันครั้งนี้เป็นครั้งแรกที่นักมวยสากลอาชีพที่ไม่ได้ลงทะเบียนกับไอบาสามารถเข้าแข่งขันในกีฬาโอลิมปิกได้ โดยไอบาเปลี่ยนกฏในเดือนมิถุนายน พ.ศ. 2559 และมีนักมวยสากลอาชีพเข้าร่วมแข่งขันสามคนคือ คาร์มิเน ตอมมาโซเน จากอิตาลีในรุ่นไลท์เวท ฮัสซัส เอ็นดาม จากแคเมอรูนในรุ่นไลท์เฮฟวี่เวท และอำนาจ รื่นเริงจากไทยในรุ่นไลท์เวท แต่ไม่มีใครได้เหรียญรางวัล 
การแข่งขันรอบคัดเลือก:
ชาติที่เข้าร่วม.
<templatestyles src="Div col/styles.css"/>
บรมยุคอาร์เคียน

บรมยุคอาร์เคียน  อยู่ระหว่าง 4,000(3,800) ล้านปีมาแล้วถึง 2,500 ล้านปีมาแล้ว เป็นยุคที่มีอากาศเต็มไปด้วยคาร์บอนไดออกไซด์ และอากาศร้อนมาก(อุณหภูมิเฉลี่ยประมาณ 35-36 องศาเซลเซียส บางที่อาจสูงถึง 50 องศาเซลเซียส ออกซิเจนไม่เพียงพอที่จะหายใจแน่นอน(ออกซิเจน 0.2%) ในยุคนี้สโทรมาโทไลต์เป็นจุดเด่น(สาหร่ายสีเขียวแกมนำเงิน)ซึ่งทำให้เกิดออกซิเจนในเวลาต่อมา
พระธรรมราชานุวัตร (ต่าย วารโณ)

พระธรรมราชานุวัตร (ต่าย วารโณ) เป็นพระภิกษุในคณะธรรมยุติกนิกาย ดำรงตำแหน่งสำคัญ เช่น เจ้าอาวาสวัดเสนาสนารามราชวรวิหาร เจ้าคณะกรุงเก่า และกรรมการมหามกุฏราชวิทยาลัย
ประวัติ.
พระธรรมราชานุวัตร มีนามเดิมว่าต่าย เกิดเมื่อวันพุธที่ 15 สิงหาคม พ.ศ. 2370 ตรงกับวันแรม 8 ค่ำ เดือน 9 ปีกุน จ.ศ. 1189 แต่บางแห่งว่าเกิดวันพุธที่ 1 สิงหาคม พ.ศ. 2370 ตรงกับวันขึ้น 9 ค่ำ เดือน 9 ชาตภูมิอยู่ที่ตำบลบางเพลิง อำเภอบางปะอิน จังหวัดพระนครศรีอยุธยา
เมื่อายุได้ 10 ปี ได้เข้าศึกษาในสำนักของพระอาจารย์ปิ่น ซึ่งเป็นลุงบวชอยู่วัดราชาธิวาสราชวรวิหาร ต่อมาได้ถวายตัวเป็นมหาดเล็กในพระเจ้าลูกเธอ กรมหมื่นมาตยาพิทักษ์ ทรงให้ท่านหัดเล่นโขน เมื่อสิ้นพระชนม์จึงกลับไปอยู่บ้าน ต่อมาโยมได้นำท่านไปฝากกับพระมหาทับ พุทฺธสิริ
ถึงปีระกา พ.ศ. 2380 ได้อุปสมบทเป็นพระภิกษุ ณ วัดราชาธิวาส โดยมีพระบาทสมเด็จพระจอมเกล้าเจ้าอยู่หัวขณะยังเป็นพระภิกษุเป็นพระอุปัชฌาย์ พระอริยมุนี (ทับ พุทฺธสิริ) เป็นพระกรรมวาจาจารย์ (แต่บางแห่งว่าพระอโนมสิริเป็นพระกรรมวาจาจารย์) ได้นามฉายาว่า วารโณ
ท่านได้ศึกษาพระปริยัติธรรมกับอาจารย์หลายท่าน เช่น พระอริยมุนี (ทับ พุทฺธสิริ) อาจารย์นุชพี่ชายของพระอมราภิรักขิต (เกิด อมโร) และอาจารย์ทอง เข้าสอบได้เป็นเปรียญธรรม 3 ประโยค หลังจากย้ายตามพระอริยมุนี (ทับ พุทฺธสิริ) มาอยู่วัดโสมนัสราชวรวิหารแล้วได้เข้าสอบอีก ได้เปรียญธรรม 4 ประโยคขณะเป็นพระสมุห์ และได้เปรียญธรรม 7 ประโยคขณะเป็นพระครูวินัยธร ถึงปีชวด พ.ศ. 2419 ได้เข้าสอบอีกเป็นครั้งสุดท้าย ได้เปรียญธรรม 8 ประโยค ปีต่อมาทรงตั้งเป็นพระราชาคณะและเจ้าอาวาสวัดเสนาสนาราม และอยู่ครองวัดนี้ตราบจนมรณภาพ
ศาสนกิจ.
พระธรรมราชานุวัตร มีบทบาทหลายอย่างในการพระศาสนา ได้แก่ ดำรงตำแหน่งเจ้าคณะกรุงเก่า เป็นแม่กองตรวจชำระพระสุตตันตปิฎกในการจัดพิมพ์พระไตรปิฎกฉบับ ร.ศ. 112 และกรรมการมหามกุฏราชวิทยาลัย ชุดแรก (พ.ศ. 2436)
มรณภาพ.
พระธรรมราชานุวัตร อาพาธด้วยไข้ทรพิษ แพทย์จัดยาถวายจนอาการทุเลาลง วันที่ 18 กุมภาพันธ์ ร.ศ. 117 พระบาทสมเด็จพระจุลจอมเกล้าเจ้าอยู่หัวพระราชทานแพทย์หลวงมารักษา ถึงวันที่ 20 กุมภาพันธ์ อาการกลับทรุดลง ฉันยาแล้วก็ไม่ทุเลา จนถึงแก่มรณภาพในตอนเช้าเวลา 4 โมง 40 นาที ในวันอังคารที่ 21 กุมภาพันธ์ (บางแห่งว่าวันจันทร์ที่ 20 กุมภาพันธ์) ปีจอ พ.ศ. 2441 (นับแบบปัจจุบันตรงกับปี พ.ศ. 2442) 
ต่อมาจึงโปรดเกล้าฯ ให้พระเจ้าน้องยาเธอ กรมหมื่นมรุพงษ์ศิริพัฒน์ เสด็จแทนพระองค์ไปในการพระราชทานเพลิงศพเมื่อวันที่ 14 ธันวาคม ร.ศ. 119 เวลาบ่าย ณ วัดเสนาสนาราม
พันธุ์เลิศ บูรณศิลปิน

พันธุ์เลิศ บูรณศิลปิน เป็นอดีตรัฐมนตรีช่วยว่าการกระทรวงเกษตรและสหกรณ์ ในรัฐบาลศาสตราจารย์สัญญา ธรรมศักดิ์ เป็นอดีตสมาชิกวุฒิสภาและอดีตสมาชิกสภาปฏิรูป และเป็นผู้ริเริ่มปลูกส้มเขียวหวานในพื้นที่จังหวัดเชียงใหม่
ประวัติ.
นายพันธุ์เลิศ บูรณศิลปิน สำเร็จการศึกษาจากโรงเรียนเทพศิรินทร์ พ.ศ. 2474-2483 ต่อมาเข้าเรียนวิชาการเกษตรที่สถาบันเทคโนโลยีการเกษตรแม่โจ้ รุ่นที่ 9 และมหาวิทยาลัยเกษตรศาสตร์ บางเขน พ.ศ. 2486-2491 ได้รับประกาศนียบัตร อนุปริญญาเกษตรศาสตร์ 
นายพันธุ์เลิศ บูรณศิลปิน ได้รับปริญญาวิทยาศาสตร์มหาบัณฑิต (เกษตรศาสตร์ กิตติมศักดิ์) เมื่อวันที่ 7 กรกฎาคม พ.ศ. 2515 และ ปริญญาวิทยาศาสตร์ดุษฎีบัณฑิตกิตติมศักดิ์ (เกษตรศาสตร์) เมื่อวันที่ 10 มิถุนายน พ.ศ. 2528 จากมหาวิทยาลัยเกษตรศาสตร์ 
นายพันธ์เลิศ บูรณศิลปิน ได้รับปริญญาวิทยาศาสตร์ดุษฎีบัณฑิตกิตติมศักดิ์ (เกษตรศาสตร์) เมื่อวันที่ 21 ธันวาคม พ.ศ. 2520 จากมหาวิทยาลัยเชียงใหม่ 
นายพันธุ์เลิศ บูรณศิลปิน ได้รับประกาศนียบัตร เป็นผู้ได้รับเกียรติยกย่องเป็นเกษตรกรตัวอย่างของจังหวัดเชียงใหม่ ประเภท ธุรกิจเกษตรขนาดใหญ่ประจำปีพ.ศ. 2521
นายพันธุ์เลิศ บูรณศิลปิน สมรสกับ คุณหญิง เจ้าเดือนฉาย บูรณศิลปิน (สิโรรส) มีบุตรธิดาร่วมกัน 2 คนคือ 
การทำงาน.
ด้านเกษตรกรรม.
นายพันธุ์เลิศ บูรณศิลปิน เป็นผู้ริเริ่มบุกเบิกการปลูกส้มเขียวหวานในจังหวัดเชียงใหม่ บนเนื้อที่กว่า 300 ไร่ โดยได้นำพันธุ์ส้มเขียวหวานมาจากบางมด ส่วนส้มพันธุ์ต่างประเทศกว่า 30 พันธุ์ นำมาจากมลรัฐแคลิฟอร์เนีย ประเทศสหรัฐอเมริกา ซึ่งพระบาทสมเด็จพระมหาภูมิพลอดุลยเดชมหาราช บรมนาถบพิตร สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง พร้อมด้วยสมเด็จพระเจ้าลูกเธอทุกพระองค์ เสด็จพระราชดำเนินทอดพระเนตรสวนส้มวังน้ำค้าง ตำบลบ้านกาด อำเภอสันป่าตอง จังหวัดเชียงใหม่ เมื่อปี พ.ศ. 2513 ซึ่งเสด็จเยือนสวนวังนํ้าค้างมาเกือบ 20 ปี เนื่องจากพระบาทสมเด็จพระมหาภูมิพลอดุลยเดชมหาราช บรมนาถบพิตร ทรงสนพระราชหฤทัยด้านความก้าวหน้าของการเกษตร ซึ่งสวนวังนํ้าค้างนี้เป็นสวนที่ศึกษาทดลองด้านการเกษตรแบบอาศัยธรรมชาติ ดังนั้นในการเสด็จแปรพระราชฐานที่จังหวัดเชียงใหม่จะทรงแวะที่สวนวังนํ้าค้างอยู่เป็นประจำทุกปี
งานการเมือง.
นายพันธุ์เลิศ บูรณศิลปิน เคยได้รับแต่งตั้งเป็นรัฐมนตรีช่วยว่าการกระทรวงเกษตรและสหกรณ์ ในรัฐบาลศาสตราจารย์สัญญา ธรรมศักดิ์ ในปี พ.ศ. 2517 และได้รับแต่งตั้งเป็นสมาชิกวุฒิสภา ในวุฒิสภาไทย ชุดที่ 4 เมื่อปี พ.ศ. 2518-2519 พ.ศ. 2519-2520 รับราชการในตำแหน่งสมาชิกสภาปฏิรูป
ถึงแก่อนิจกรรม.
นายพันธุ์เลิศ บูรณศิลปิน ถึงแก่กรรมเมื่อวันที่ 12 ธันวาคม พ.ศ. 2552 มีพิธีพระราชทานเพลิงศพ ณ สุสานวัดโป่งน้อย อำเภอเมืองเชียงใหม่ จังหวัดเชียงใหม่
ทะเลสาบฮัมมาร์

ทะเลสาบฮัมมาร์ หรือ เฮารัลฮัมมาร์ ("Hawr al-Ḥammār") เป็นทะเลสาบน้ำเค็มทางตะวันออกเฉียงใต้ของประเทศอิรัก ทางตอนใต้ของแม่น้ำยูเฟรทีสก่อนที่จะบรรจบกับแม่น้ำไทกริสที่เมืองอัลกูร์นะห์ ทะเลสาบมีเนื้อที่ 600-1,350 ตร.กม. เป็นพื้นที่ชุ่มน้ำที่สำคัญของนก
มหายุคอีโออาร์เคียน

มหายุคอีโออาร์เคียน  เป็นยุคแรกแห่งบรมยุคอาร์เคียนประมาณ 4,000(3,800) ล้านปีมาแล้วถึง 3,800(3,600) ประมาณ 200 ล้านปีแห่งการกำเนิดหน่วยแห่งสิ่งมีชีวิต ตั้งแต่อาร์เอ็นเอ ไปจนถึงสิ่งมีชีวิตชนิดแรก อากาศในยุคนี้ร้อนมาก ยุคนี้เป็นยุคแห่งอุกกาบาต เพราะมีการชนอย่างหนักตอนปลาย(Late Heavy Bombardment:LHB)ไม่มีออกซิเจนเลย ความร้อนที่มีทำให้วัตถุอนินทรีย์มารวมกันเป็นวัตถุอินทรีย์ ทำให้เกิดสิ่งมีชีวิตหลากหลายในเวลาต่อมา
มหายุคแพลีโอโพรเทอโรโซอิก

มหายุคแพลีโอโพรเทอโรโซอิก  เป็นมหายุคแรกแห่งบรมยุคโพรเทอโรโซอิก ประมาณ 2,500 ล้านปีมาแล้วถึง 1,600 ล้านปีมาแล้ว ในยุคนี้มีการเปลี่ยนแปลงเกิดขึ้นเมื่อต้นยุค ยูแคริโอตตัวแรกเกิดขึ้นเมื่อ 2,100 ล้านปีก่อน มาแพร่หลายใน 2,000 ล้านปีก่อน ไม่มีสิ่งมีชีวิตที่มองเห็นด้วยตาเปล่า บนผืนดินยังว่างเปล่า
มหายุคมีโซโพรเทอโรโซอิก

มหายุคมีโซโพรเทอโรโซอิก  เป็นมหายุคที่สองแห่งบรมยุคโพรเทอโรโซอิก ประมาณ 1,600 ล้านปีมาแล้วถึง 1,000 ล้านปีมาแล้ว ในยุคนี้มียูแคริโอตมากมาย โครมาลวีโอตามีมากในยุคนี้ ปะการังหลายเซลล์สีแดง(red algae)เป็นสิ่งมีชีวิตที่มองเห็นได้ยุคแรกๆ เกิดขึ้น ไดโนแฟล็กเกเลต และ แฟล็กเกเลตอื่นๆ
ติณณภพ ผดุงธรรม

ติณณภพ ผดุงธรรม ชื่อเล่น เคเบิล เกิด 3 กันยายน พ.ศ. 2539) เป็นผู้ประกาศข่าวและดีเจชาวไทย 
ประวัติ.
ติณณภพ ผดุงธรรม ชื่อเล่น เคเบิ้ล เกิดวันที่ 3 กันยายน พ.ศ. 2539 มีพี่น้องทั้งหมด 3 คน ติณณภพเป็นบุตรคนที่สาม สำเร็จการศึกษาระดับชั้นมัธยมศึกษาตอนปลายจากโรงเรียนสวนกุหลาบวิทยาลัยรังสิต จบการศึกษาระดับปริญญาตรีคณะรัฐศาสตร์ จุฬาลงกรณ์มหาวิทยาลัย นอกจากนี้เคยเป็นนักกีฬามาก่อน อีกด้วย 
อาชีพเริ่มจาก ดีเจ พิธีกรและนักแสดง.
ในปี พ.ศ. 2558 ติณณภพได้เป็นพิธีกรในโทรทัศน์ครั้งแรกคือ ซุปตาร์ปัญญาชน ทางไทยรัฐทีวี ต่อมาติณณภพได้เป็นพิธีกรทรูวิชั่นส์ และจีเอ็มเอ็ม แกรมมี่ ในโทรทัศน์สองสถานีเช่น ทรูโฟร์ยู และช่องวัน 31 นอกจากเป็นพิธีกรแล้ว ยังเป็นนักแสดงในสังกัด Exact โดยติณณภพมีผลงานละครคือ นางสาวไม่จำกัดนามสกุล 
ในช่วงปี พ.ศ. 2563 ติณณภพได้เป็นผู้ประกาศข่าวใน วันบันเทิง ทางช่องวัน 31 และได้มีผลงานบทบาทพลิกบทร้ายเรื่องแรกคือ หนี้เสน่หา
นอกจากนี้ติณณภพยังเป็นดีเจ เอไทม์ มีเดีย ส่วนด้านการแสดง เขาสามารถเล่นละครได้ทุกสถานี
พระราชพิธีกาญจนาภิเษกในสมเด็จพระราชินีนาถวิกตอเรีย

พระราชพิธีกาญจนาภิเษกในสมเด็จพระราชินีนาถวิกตอเรีย  จัดขึ้นในวันที่ 20 มิถุนายน พ.ศ. 2430 เพื่อเป็นการเฉลิมฉลองในวาระที่สมเด็จพระราชินีนาถวิกตอเรียครองสิริราชสมบัติครบปีที่ 50 ซึ่งได้มีการทูลเชิญพระมหากษัตริย์และเจ้าชายจากประเทศต่าง ๆ ในยุโรปจำนวน 50 พระองค์ เสด็จ ฯ มาร่วมเฉลิมฉลองในครั้งนี้ด้วย 
ประวัติศาสตร์.
ในวันที่ 20 มิถุนายน พ.ศ. 2430 สมเด็จพระราชินีนาถวิกตอเรียเสวยพระกระยาหารเช้าใต้ต้นไม้ ณ สวนฟร็อกมอร์ อันเป็นที่ฝังพระศพของเจ้าชายอัลเบิร์ต พระราชสวามี จากนั้นเสด็จพระราชดำเนินด้วยรถไฟพระที่นั่งจากพระราชวังวินด์เซอร์สู่เขตแพดดิงตันในกรุงลอนดอน จากนั้นจึงเสด็จ ฯ ต่อไปยังพระราชวังบักกิงแฮม เพื่อเข้าร่วมงานเลี้ยงพระกระยาหารค่ำในช่วงเย็น ที่ซึ่งพระมหากษัตริย์และเจ้าชายจากประเทศในยุโรปกว่า 50 พระองค์ เสด็จ ฯ มาร่วมในงานเลี้ยงครั้งนี้ เช่นเดียวกับบรรดาผู้ปกครองดินแดนและอาณานิคมต่าง ๆ ของสหราชอาณาจักร ทรงบันทึกไว้ในบันทึกประจำวันส่วนพระองค์ว่า :
<templatestyles src="แม่แบบ:คำพูด/style.css" />เสวยกระยาหารค่ำครั้งใหญ่ร่วมกับพระราชวงศ์ พระราชวงศ์เสด็จ ฯ มาถึงห้องโบว์ก่อน จากนั้นเราจึงร่วมเสวยกระยาหารที่ห้องซุปเปอร์ด้วยกัน ห้องนั้นแลดูโอ่โถงและวิเศษไปด้วยบุฟเฟต์บนจานทองคำ โต๊ะเสวยเป็นรูปเกือกม้าขนาดใหญ่ที่ประดับประดาไปด้วยเชิงเทียนมากมาย
พระราชาธิบดีเดนมาร์กทรงนำข้าพเจ้าเข้าสู่ห้องเสวยและนั่งประทับข้างข้าพเจ้า ส่วนอีกด้านหนึ่งเป็นที่นั่งประทับของวิลลีแห่งกรีซ เจ้าชายแต่ละพระองค์ล้วนแต่ฉลองพระองค์กันอย่างเต็มอิสริยยศ เช่นเดียวกับบรรดาเจ้าหญิงที่ล้วนฉลองพระองค์กันอย่างงดงาม จากนั้นเราทั้งหมดจึงย้ายไปยังห้องเต้นรำ ที่ซึงวงดนตรีของข้าพเจ้าทำการบรรเลงเพลง
ในวันถัดมา ทรงเสด็จพระราชดำเนินด้วยรถม้าพระที่นั่งแบบเปิดประทุนผ่านใจกลางกรุงลอนดอนสู่เวสต์มินสเตอร์แอบบีย์ นำโดยกองทหารม้าอาณานิคมอินเดีย จากนั้นเสด็จ ฯ กลับสู่พระราชวังบักกิงแฮมและเสด็จออกมหาสมาคม ณ พระบัญชร ที่ซึ่งฝูงชนเปล่งเสียงร้องด้วยความปีติยินดี ต่อมาเสด็จ ฯ มายังห้องเต้นรำภายในพระราชวัง ทรงแจกจ่ายเข็มกลัดที่ระลึกในงานพระราชพิธี พระราชทานแก่พระญาติและพระราชวงศ์ของพระองค์ ในช่วงเย็น ทรงฉลองพระองค์ด้วยชุดคลุมยาวประดับด้วยดอกกุหลาบเงิน ดอกทริสเติล และดอกแชมรอค เข้าร่วมงานเลี้ยงพระกระยาหารค่ำ จากนั้นจึงทรงต้อนรับคณะทูตานุทูตและเช้าชายอินเดีย ก่อนจะเสด็จ ฯ ไปประทับบนเก้าอี้ในสวนของพระราชวังและทอดพระเนตรชมการแสดงพลุดอกไม้ไฟ 
ในช่วงพระราชพิธีกาญจนาภิเษก ทรงรับสั่งให้ติดตามรับใช้โดยชาวมุสลิมอินเดียทั้งสอง หนึ่งในนั้นคืออับดุล คาริม ผู้ซึ่งถูกเลื่อนขั้นให้เป็น "มุนชี" (เลขานุการ) ประจำพระองค์ในเวลาต่อมา ทั้งยังเป็นเสมียนและผู้ถวายความรู้ด้านภาษาอูรดูแก่พระองค์อีกด้วย พระราชวงศ์และผู้ติดตามคนอื่น ๆ ของพระองค์ต่างรู้สึกประหลาดใจ และกล่าวหาว่าอับดุล คาริม ว่าเป็นสายลับของกลุ่มชาตินิยมมุสลิม รวมถึงสร้างอคติทางลบเกี่ยวกับศาสนาฮินดูให้แก่พระองค์ เฟรเดอริค พอนซอนบีย์ (บุตรชายของเซอร์เฮนรี) พบว่าอับดุล คาริม กล่าวเท็จเกี่ยวกับประวัติภูมิหลังของตน เขาจึงรายงานเรื่องนี้แก่ลอร์ดเอลกิน อุปราชแห่งอินเดีย ว่า "มุนชีมีสถานะเฉกเช่นเดียวกับอดีตข้าราชบริพาร จอห์น บราวน์" แม้กระนั้นก็ตาม สมเด็จพระราชินีนาถวิกตอเรียทรงเพิกเฉยต่อเสียงพร่ำบ่นและอคติทางเชื้อชาติ ส่งผลให้อับดุล คาริม ยังคงเป็นข้าราชบริพารคนสนิทของพระองค์จนกระทั่งเสด็จสวรรคตและเดินทางกลับสู่อินเดียพร้อมด้วยเงินบำนาญ
กีฬาฟันดาบในโอลิมปิกฤดูร้อน 2016

การแข่งขันฟันดาบในโอลิมปิกฤดูร้อน 2016 เป็นการแข่งขันฟันดาบโอลิมปิกที่จะจัดขึ้นในรีโอเดจาเนโร ประเทศบราซิล กำหนดแข่งขันระหว่างวันที่ 6–14 สิงหาคม ค.ศ. 2016 ที่การีโอกาอาเรนา 3 ในย่านบาร์ราดาชีฌูกา
การคัดเลือก.
การคัดเลือกส่วนใหญ่จะขึ้นอยู่กับอันดับอย่างเป็นทางการของสหพันธ์ฟันดาบนานาชาติ ณ วันที่ 4 เมษายน ค.ศ. 2016 กับอันดับเพิ่มเติมในการแข่งขันรอบคัดเลือก 4 โซน ของแต่ละบุคคล
ผู้เข้าร่วม.
ประเทศที่เข้าร่วม.
<templatestyles src="Div col/styles.css"/>
กีฬาทางน้ำชิงแชมป์โลก 1973

กีฬาทางน้ำชิงแชมป์โลก 1973  จัดขึ้นระหว่างวันที่ 31 สิงหาคม – 9 กันยายน ณ เบลเกรด, ประเทศยูโกสลาเวีย
ประเทศที่เข้าร่วม.
47 ประเทศที่เข้าแข่งขัน
<templatestyles src="Col-begin/styles.css"/>
สรุปเหรียญการแข่งขัน.
      ประเทศเจ้าภาพ
สโมสรฟุตบอลบาร์เซโลนาในฤดูกาล 2015–16

สโมสรฟุตบอลบาร์เซโลนาในฤดูกาล 2015–16 ซึ่งเป็นฤดูกาลที่ 116 ของสโมสร และเป็นฤดูกาลที่ 85 ที่ได้อยู่บนลีกสูงสุดของสเปน บาร์เซโลนาจะมีส่วนร่วมในการแข่งขันหกรายการหลังจากเสร็จสิ้นการคว้าทริปเปิลแชมป์ในช่วงฤดูกาลที่ผ่านมา
ภาพรวม.
มิถุนายน.
ในวันที่ 7 มิถุนายน บาร์เซโลนาประกาศการซื้อขายอะเล็ช บิดัล จากเซบิยา สโมสรที่ชนะเลิศรายการยูฟ่ายูโรปาลีก ฤดูกาล 2014–15 บิดัลจะเซ็นสัญญาเป็นระยะเวลา 5 ปี ด้วยค่าตัว 18 ล้านยูโร ในวันที่ 9 มิถุนายน สโมสรได้ประกาศว่า ดานีแยล อัลวิส กองหลังตำแหน่งขวาของสโมสรจะยังอยู่กับบาร์เซโลนา เนื่องจากเขาได้ต่อสัญญาออกไปอีก 2 ปี ในวันที่ 10 มิถุนายน บาร์เซโลนาประกาศวันเลือกตั้งประธานสโมสรว่าจะมีขึ้นในวันเสาร์ที่ 18 กรกฎาคม พ.ศ. 2558 หลังจากที่ฌูแซ็ป บาร์ตูเมว ลาออกจากตำแหน่งประธานเพื่อให้มีการเลือกตั้งนี้ ในวันที่ 25 มิถุนายน บาร์เซโลนายืนยันว่าฌาราร์ต เด็วลูเฟ็ว นักเตะจากระบบเยาวชนของบาร์เซโลนา จะย้ายออกจากสโมสรไปร่วมกับเอฟเวอร์ตัน ซึ่งเป็นสโมสรในประเทศอังกฤษ ด้วยค่าตัว 6 ล้านยูโร โดยเด็วลูเฟ็วได้กลับไปยังเมอร์ซีย์ไซด์ หลังจากที่เคยได้ไปเมื่อ ฤดูกาล 2013–14 ภายใต้การคุมทีมของโรเบร์โต มาร์ตีเนซ ผู้จัดการทีมชาวสเปน
กรกฎาคม.
ในวันที่ 3 กรกฎาคม บาร์เซโลนายืนยันว่า อินเตอร์มิลานจะยืมตัวมาร์ติน มอนโตยา เป็นระยะเวลา 1 ฤดูกาล เมื่อวันที่ 6 กรกฎาคม บาร์เซโลนาได้ประกาศการเซ็นสัญญาคว้าตัว กัปตันทีมชาติตุรกี อาร์ดา ทูรัน มาจาก อัตเลติโกเดมาดริด ด้วยค่าตัว 34 ล้านยูโร นักเตะรายนี้จะเข้ามาร่วมทีมได้ในวันที่ 1 มกราคม ค.ศ. 2016 หลังจากโทษแบนการย้ายทีมของฟีฟ่า มีอันเป็นโมฆะไป ในวันที่ 18 กรกฎาคม ฌูแซ็ป มาริอา บาร์ตูเมว ได้รับเลือกตั้งให้เป็นประธานสโมสรต่อไปอีก 6 ปีด้วยคะแนนเสียงที่มากที่สุดเป็นอันดับสามของประวัติศาสตร์สโมสร ในวันที่ 21 กรกฎาคม บาร์เซโลนาลงแข่งขันในรายการอินเตอร์เนชันแนลแชมเปียนส์คัพ ฤดูกาล 2015 นัดแรกพบกับแอลแอ แกแลกซี ชนะไป 1–2 โดยประตูจากลุยส์ ซัวเรซและเซร์ชี โรเบร์โต ในวันที่ 23 กรกฎาคม บาร์เซโลนาถูกปรับเป็นเงิน 30,000 ยูโรโดยยูฟ่า เนื่องจากการชูธงกาตาลุญญาในนัดชิงชนะเลิศยูฟ่าแชมเปียนส์ลีก ฤดูกาล 2014–15 ในวันที่ 25 กรกฎาคม บาร์เซโลนาพ่ายแมนเชสเตอร์ยูไนเต็ด สโมสรจากประเทศอังกฤษ ด้วย 1–3 ประตู โดยบาร์เซโลนาได้ประตูจากราฟิญญา ในนาทีที่ 89 ของการแข่งขัน ในวันที่ 28 กรกฎาคม บาร์เซโลนาพ่ายต่อเชลซี โดยได้ประตูจากซันโดร รามีเรซ และลุยส์ ซัวเรซ เพียงพอที่จะทำให้เสมอในเวลาปกติ ถึงอย่างนั้นพวกเขาก็แพ้ในการยิงจุดโทษไป 4–2 สิ้นสุดการทัวร์ฤดูร้อนในสหรัฐอเมริกา
ผู้เล่น.
จากระบบเยาวชน.
<templatestyles src="Template:Football squad player/styles.css" />
ย้ายเข้า.
รวมตัวเลขจำนวนเงินที่ย้ายเข้าทั้งสิ้น : 52 ล้านยูโร
ย้ายออก.
รวมตัวเลขจำนวนเงินที่ย้ายออกทั้งสิ้น : 34 ล้านยูโร
รายได้สุทธิ: 18 ล้านยูโร
นัดกระชับมิตรและการแข่งขันนอกฤดูกาล.
      ชนะ
      เสมอ
      แพ้
การแข่งขัน.
ยูฟ่าซูเปอร์คัพ.
      ชนะ
      เสมอ
      แพ้
ซูเปร์โกปาเดเอสปัญญา.
      ชนะ
      เสมอ
      แพ้
ฟุตบอลชิงแชมป์สโมสรโลก.
      ชนะ
      เสมอ
      แพ้
ลาลิกา.
นัด.
      ชนะ
      เสมอ
      แพ้
โกปาเดลเรย์.
      ชนะ
      เสมอ
      แพ้
ยูฟ่าแชมเปียนส์ลีก.
รอบแบ่งกลุ่ม.
      ชนะ
      เสมอ
      แพ้
รอบแพ้คัดออก.
      ชนะ
      เสมอ
      แพ้
ทามะ

ทามะ อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
มหายุคพาลีโออาร์เคียน

มหายุคพาลีโออาร์เคียน  เป็นยุคที่สองแห่งบรมยุคอาร์เคียน ประมาณ 3,800 ล้านปีมาแล้วถึง 3,200 ล้านปีมาแล้ว สิ่งมีชีวิตชนิดแรกได้ถือกำเนิดขึ้น ที่ 3,800 ล้านปีก่อนแล้ว สิ่งมีชีวิตประเภทอาร์เคีย และแบคทีเรีย เริ่มเกาะตัวเป็นสิ่งแรกที่สังเกตได้คือไซยาโนแบคทีเรีย ประมาณ 3,500 ล้านปีก่อน ไซยาโนแบคทีเรีย เริ่มรวมตัวกันเป็นสโตรมาโทไลต์และต่อมา สโตรมาโทไลต์เริ่มมากขึ้นผลิตออกซิเจน ปริมาณหนึ่ง บนผืนดินไม่มีสิ่งมีชีวิต
เลตเดอะกรูฟเก็ตอิน

เลตเดอะกรูฟเก็ตอิน  เป็นเพลงที่บันทึกเสียงโดยนักร้อง-นักประพันธ์เพลงชาวอเมริกัน จัสติน ทิมเบอร์เลค จากสตูดิโอส์อัลบั้มที่ 3 ของเขา The 20/20 Experience (2013) ประพันธ์และผลิตโดย ทิมเบอร์เลค, ทิโมที "ทิมบาแลนด์" มอสลีย์, และเจอโรม "เจ-รอค" ฮาร์มอน พร้อมด้วยประพันธ์เพิ่มเติมโดย James Fauntleroy เป็นเพลงแนวแดนซ์ และป็อป "Let the Groove Get In" มีตัวอย่างบันทึกเสียงใน "Alhamdulillaahi" ซึ่งเป็นส่วนหนึ่งของการวางจำหน่าย "Explore Series: Africa-Burkina Faso: Rhythms of the Grasslands (2002)"
นักวิจารณ์เพลงนั้นได้วิจารณ์ว่าเป็นเพลงที่ได้รับการตอบรับเป็นอย่างดี และได้สังเกตเห็นเพลงที่มีความคล้ายคลึงกับผลงานเพลงของไมเคิล แจ็กสัน โดยเฉพาะในซิงเกิลปี ค.ศ. 1983 "Wanna Be Startin' Somethin'"
กีฬาปัญจกีฬาสมัยใหม่ในโอลิมปิกฤดูร้อน 2016

การแข่งขันปัญจกีฬาสมัยใหม่ในโอลิมปิกฤดูร้อน 2016 เป็นการแข่งขันปัญจกีฬาสมัยใหม่โอลิมปิกที่จะจัดขึ้นในรีโอเดจาเนโร ประเทศบราซิล กำหนดแข่งขันระหว่างวันที่ 18–20 สิงหาคม ค.ศ. 2016 
การเข้าร่วม.
ประเทศที่เข้าร่วม.
<templatestyles src="Div col/styles.css"/>
คุย (พืช)

คุย (ชื่อวิทยาศาสตร์: "Willughbeia edulis") เป็นพืชในวงศ์ตีนเป็ด (Apocynaceae) มีถิ่นกำเนิดในอนุทวีปอินเดียและเอเชียตะวันออกเฉียงใต้
ลักษณะทางพฤกษศาสตร์.
เป็นไม้พุ่มกึ่งไม้เถา ทอดเอนเกาะเกี่ยวต้นไม้อื่นโดยมีมือเกาะ เปลือกลำต้นเรียบเกลี้ยงสีน้ำตาลเข้ม ทุกส่วนมียางขาวข้นหรือเหลืองอ่อน ๆ ใบเป็นใบเดี่ยวเรียงตรงข้ามสลับตั้งฉาก รูปรีแกมรูปขอบขนาน กว้าง 2.5-4 ซม. ยาว 7-10 ซม. ปลายมนเป็นติ่งแหลมสั้น โคนมนหรือสอบ แผ่นใบหนาเป็นมัน ด้านบนสีเขียวเข้ม ด้านล่างสีเขียวอ่อน เส้นแขนงใบถี่และเกือบขนานกัน มีข้างละ 15-20 เส้น ระหว่างเส้นแขนงใบมีเส้นแขนงใบสั้น ๆ แทรกกลาง จึงทำให้ดูเหมือนเส้นแขนงใบถี่มากขึ้น เส้นเหล่านี้เห็นได้ชัดทางด้านล่าง ก้านใบเกลี้ยง ยาวไม่เกิน 1 ซม. ช่อดอกสั้น ออกตามง่ามใบและปลายกิ่ง ช่อหนึ่ง ๆ มีน้อยดอก ดอกสีขาวหรือชมพูเรื่อ ๆ เมื่อบานเต็มที่กว้างประมาณ 2.5 ซม. กลีบเลี้ยงเล็กมี 5 กลีบ ปลายกลีบมนและมีขนตามขอบ กลีบดอกรูปทรงแจกัน ปลายบานออกแยกเป็น 5 แฉก แต่ละแฉกเรียวแหลม ภายในหลอดด้านในมีขนประปราย ด้านนอกเกลี้ยง เกสรเพศผู้ติดอยู่ที่โคนหลอดกลีบดอกด้านใน รังไข่เล็ก กลม มีช่องเดียว มีออวุลจำนวนมาก ผลกลมหรือค่อนข้างกลม เส้นผ่านศูนย์กลางประมาณ 4.5 ซม. เปลือกนอกหนา แข็ง เป็นมัน ภายในมีเยื่อนุ่ม ๆ สีเหลืองอ่อนซึ่งหุ้มเมล็ดอยู่ ผลแก่จัดสีเหลือง
ประโยชน์.
ผลสุกรับประทานได้ มีรสหวาน ผลดิบมีรสเปรี้ยวฝาด ผลแห้งย่างไฟ บดทาแผล เถาและรากมีรสฝาด แก้มือเท้าอ่อนเพลีย ต้มดื่มแก้บิด แก้โรคตับ แก้โรคคุดทะราด แก้เจ็บคอ เปลือกต้นมีรสฝาด ต้มดื่มแก้ปวดศีรษะ ยางมีรสฝาดร้อน ทาแผล แก้คุดทะราด
กีฬายิงปืนในโอลิมปิกฤดูร้อน 2016

การแข่งขันยิงปืนในโอลิมปิกฤดูร้อน 2016 เป็นการแข่งขันยิงปืนโอลิมปิกที่จะจัดขึ้นในรีโอเดจาเนโร ประเทศบราซิล กำหนดแข่งขันระหว่างวันที่ 6–14 สิงหาคม ค.ศ. 2016
      ประเทศบราซิล (เจ้าภาพ)
กีฬายูโดในโอลิมปิกฤดูร้อน 2016

การแข่งขันยูโดในโอลิมปิกฤดูร้อน 2016 เป็นการแข่งขันยูโดโอลิมปิกที่จะจัดขึ้นในรีโอเดจาเนโร ประเทศบราซิล กำหนดแข่งขันระหว่างวันที่ 6–12 สิงหาคม ค.ศ. 2016
      ประเทศบราซิล (เจ้าภาพ)
คาราเต้ในประเทศไทย

คาราเต้ (; โรมาจิ: "karate"; : คะระเตะ) หรือ คาราเต้โด (; โรมาจิ: "karatedō"; : คะระเตะโด; วิถีมือเปล่า) เป็นศิลปะการต่อสู้ถือกำเนิดที่จังหวัดโอะกินะวะ ประเทศญี่ปุ่น เป็นการผสมผสานระหว่างการต่อสู้ของชาวโอะกินะวะและชาวจีน คาราเต้ได้เผยแพร่เข้าสู่ญี่ปุ่นในปี พ.ศ. 2464 (ค.ศ. 1921) เมื่อชาวโอะกินะวะอพยพเข้าสู่ประเทศญี่ปุ่น และได้เผยแพร่เข้าสู่ประเทศไทยในปี พ.ศ. 2508 (ค.ศ. 1965)
ประวัติ.
คาราเต้เริ่มเข้ามาเผยแพร่เข้ามากับนักท่องเที่ยวในช่วงปี พ.ศ. 2500 ซึ่งจะรู้จักกันในนามของมวยญี่ปุ่น ต่อมาในปี พ.ศ. 2506-2507 ได้มีการจัดแข่งขันมวยไทยปะทะคาราเต้ขึ้น ทำให้เริ่มมีคนรู้จักคาราเต้เพิ่มมากขึ้น 
ในปี 2508 ได้มีการจัดการสาธิตคาราเต้ต่อหน้าพระที่นั่งสมเด็จพระบรมโอรสาธิราช สยามมกุฎราชกุมาร ในการแข่งขันการแข่งขันยูโดโดยมีสโมสรยูโดช่างกลปทุมวันเป็นเจ้าภาพ ณ อาคารยิมเนเซียม 1 กรีฑาสถานแห่งชาติ โดยเซอิจิ มูราคามิเป็นผู้แสดง พระองค์ทรงสนพระทัยสอบถามเรื่องราวของคาราเต้กับผู้เข้าเฝ้า นับเป็นนิมิตหมายอันดีที่คาราเต้ได้แสดงต่อหน้าพระที่นั่งและประชาชนทั่วไป เพราะเป็นของแปลกและใหม่ คาราเต้จึงเริ่มเป็นที่สนใจของคนไทย และได้เริ่มฝึกสอนกันในบ้านของนายเซอิจิ มูราคามิ โดยมีลูกศิษย์รุ่นแรกเพียง 4–5 คนเท่านั้น 
ต่อมาเท็ตซึโอะ ซาดาฮิโร่ได้มาช่วยสอนอย่างจริงจังในปี พ.ศ. 2509 ซึ่งในขณะนั้นได้มีภาพยนตร์ทีวีเกี่ยวกับคาราเต้ออกอากาศในช่องทีวีของไทย ทำให้ชาวไทยสนใจและตื่นตัว หันมาสนใจกีฬาคาราเต้กันมากพอควร 
ปี พ.ศ. 2519 ได้ก่อตั้งสมาคมสหพันธ์คาราเต้-โดแห่งประเทศไทย The Federation of All Thailand Karate-do Organizations (FATKO) ขึ้น
สถานที่ฝึกคาราเต้(โดโจ)แห่งแรกอยู่ที่ไปรษณีย์กลาง ต่อมาได้มีการเผยแพร่สู่ระดับมหาวิทยาลัยในรูปชมรม โดยชมรมคาราเต้แห่งแรกของประเทศไทยคือ ชมรมคาราเต้ ม.หอการค้าไทย ในปี พ.ศ. 2513 โดยมีนายอัศวิน ปุณศรีเป็นผู้ก่อตั้งชมรม
ปัจจุบันการจัดการแข่งขันคาราเต้ มีหลายระดับทั้งในและต่างประเทศ เช่น การแข่งขันกีฬาแห่งชาติ ซีเกมส์ เอเชี่ยนเกมส์ เป็นต้น
หลิน ไห่เฟิง

หลิน ไห่เฟิง (6 พฤษภาคม ค.ศ. 1942 —) หรือ ริน ไคโฮ  เป็นนักกีฬาหมากล้อมระดับอาชีพชาวจีนที่อาศัยอยู่ในประเทศญี่ปุ่น
ประวัติ.
หลิน ไห่เฟิง เกิดที่เซี่ยงไฮ้ สาธารณรัฐจีน เขาเป็นศิษย์ของอู๋ ชิงหยวน เมื่อหมากล้อมได้รับการนำเข้าสู่ประเทศญี่ปุ่นในปี ค.ศ. 1952 เขามีแววเป็นนักหมากล้อมเมื่อชนะการแข่งขันรายการแรกขณะอายุได้ 23 ปี นั่นคือรายการศึกเมจิน นอกจากนี้ เขายังเป็นส่วนหนึ่งของผู้ชนะ 1,200 ครั้ง หลินมีชื่อเสียงเพิ่มขึ้นในปี ค.ศ. 1965 เมื่อเขาได้ท้าชิงกับเมจินเอโอะ ซากาตะ ของรายการศึกเมจิน เมื่อช่วงนั้น หลินอายุเพียง 23 ปีเท่านั้นโดยนักวิจารณ์ต่างคิดว่าเขาไม่มีฝีมือเทียบเคียงกับซากาตะได้ แม้ว่าซากาตะจะกล่าวว่า ไม่มีผู้เล่นอายุต่ำกว่าสามสิบปีที่ควรจะเป็นเมจิน อย่างไรก็ตาม หลินก็ได้เข้าสู่การแข่งขันอันยิ่งใหญ่และสามารถชนะศึกเมจินได้สำเร็จ และเขายังคงชนะศึกเมจินครั้งต่าง ๆ คู่กันกับสำนักฮงอินโบในช่วงปลายคริสต์ทศวรรษ 1960 และต้นคริสต์ทศวรรษ 1970 ปัจจุบัน เขาชนะการแข่งขันเป็นจำนวน 36 รายการ และได้รับการจัดให้อยู่ในอันดับ 4 สำหรับผู้ชนะรายการทั้งหมดที่มีอยู่ตลอดกาล โดยหลินยังคงชนะรายการศึกเมจินอยู่บ้างในช่วงหลัง กับครั้งสุดท้ายที่ได้อันดับหนึ่งในปี ค.ศ. 2001 หลินได้กลายเป็นมืออาชีพคนแรกของประวัติศาสตร์สมาคมหมากล้อมแห่งประเทศญี่ปุ่นที่สามารถชนะการแข่งขันระดับอาชีพได้ถึง 1,300 ครั้ง และเขาได้ชนะการแข่งเมื่อครั้งพบกับโนบูอากิ อันไซ ณ วันที่ 19 ตุลาคม ค.ศ. 2006 ในการแข่งขันนัดอุ่นเครื่องของรายการศึกคิเซ ครั้งที่ 32 ปัจจุบัน หลินอาศัยอยู่ในกรุงโตเกียว ประเทศญี่ปุ่น แต่ยังคงมีสถานะเป็นพลเมืองของสาธารณรัฐจีน (ไต้หวัน)
เขตสหพันธ์กลาง

เขตสหพันธ์กลาง  เป็น 1 ใน 9 เขตสหพันธ์ของประเทศรัสเซีย เขตสหพันธ์นี้มีพื้นที่ทั้งหมด และมีประชากรทั้งหมด 38,427,537 คน (ร้อยละ 81.3 อาศัยอยู่ในเขตเมือง)
เขตสหพันธ์ใต้

<mapframe latitude="47.9" longitude="39.6" zoom="4" width="280" height="300" align="right" /> 
เขตสหพันธ์ใต้  เป็น 1 ใน 9 เขตสหพันธ์ของประเทศรัสเซีย เขตสหพันธ์นี้มีพื้นที่ทั้งหมด และมีประชากรทั้งหมด 13,854,334 คน (ร้อยละ 62.4 อาศัยอยู่ในเขตเมือง)
เขตสหพันธ์ตะวันตกเฉียงเหนือ

เขตสหพันธ์ตะวันตกเฉียงเหนือ  เป็น 1 ใน 9 เขตสหพันธ์ของประเทศรัสเซีย เขตนี้มีพื้นที่ทั้งหมด และมีประชากรทั้งหมด 13,616,057 คน (ร้อยละ 83.5 อาศัยอยู่ในเขตเมือง)
เขตสหพันธ์ตะวันออกไกล

เขตสหพันธ์ตะวันออกไกล  เป็น 1 ใน 9 เขตสหพันธ์ของประเทศรัสเซีย เขตสหพันธ์นี้มีพื้นที่รวมทั้งหมด และมีประชากรทั้งหมด 6,293,129 คน (ร้อยละ 74.8 อาศัยอยู่ในเขตเมือง)
เขตสหพันธ์ไซบีเรีย

เขตสหพันธ์ไซบีเรีย  เป็น 1 ใน 9 เขตสหพันธ์ของประเทศรัสเซีย เขตสหพันธ์นี้มีพื้นที่รวมทั้งหมด และมีประชากรทั้งหมด 19,256,426 คน (ร้อยละ 72.0 อาศัยอยู่ในเขตเมือง)
เขตสหพันธ์ยูรัล

เขตสหพันธ์ยูรัล  เป็น 1 ใน 9 เขตสหพันธ์ของประเทศรัสเซีย เขตสหพันธ์นี้มีพื้นที่ทั้งหมด และมีประชากรทั้งหมด 12,080,523 คน (ร้อยละ 79.9 อาศัยอยู่ในเขตเมือง)
เขตการปกครอง.
ยวข้อง
กเขาเป็นนักแสดงและนักแสดงที่รักของเขา
การแสดงออกทางสีหน้าของนักแสดง
รมณ์ขันของนักเขียน
การแสดงออกของนักแสดงและนักแสดง
นักร้องนักแต่งเพลง
อเล็กซานเดอร์มาลินิน-นักร้อง
อิกอร์อัลตุชกินเป็นผู้ประกอบการก่อตั้งและประธานคณะกรรมการของบริษัททองแดงรัสเซีย คนใจบุญและบุคคลสาธารณะ
เขตสหพันธ์วอลกา

เขตสหพันธ์วอลกา  เป็น 1 ใน 9 เขตสหพันธ์ของประเทศรัสเซีย เขตสหพันธ์นี้มีพื้นที่ทั้งหมด และมีประชากรทั้งหมด 29,899,699 คน (ร้อยละ 70.8 อาศัยอยู่ในเขตเมือง)
เขตสหพันธ์คอเคซัสเหนือ

เขตสหพันธ์คอเคซัสเหนือ  เป็น 1 ใน 9 เขตสหพันธ์ของประเทศรัสเซีย เขตสหพันธ์นี้ได้รับการจัดตั้งขึ้นโดยแยกพื้นที่จากเขตสหพันธ์ใต้เมื่อวันที่ 19 มกราคม ค.ศ. 2010 มีพื้นที่ทั้งหมด และมีประชากรทั้งหมด 2,854,040 คน
เขตสหพันธ์ไครเมีย

เขตสหพันธ์ไครเมีย  เป็น 1 ใน 9 เขตสหพันธ์ของประเทศรัสเซีย เขตสหพันธ์นี้ได้ก่อตั้งขึ้นเมื่อวันที่ 21 มีนาคม ค.ศ. 2014 หลังจากที่เกิดวิกฤตการณ์ไครเมีย พ.ศ. 2557 มีพื้นที่ทั้งหมด และมีประชากรทั้งหมด 2,284,000 คน
เมื่อวันที่ 28 กรกฎาคม ค.ศ. 2018 เขตสหพันธ์ไครเมียได้รับการยกเลิกและได้ผนวกรวมเข้ากับเขตสหพันธ์ใต้ของรัฐบาลกลางเพื่อ "เพิ่มประสิทธิภาพการทำงานของหน่วยงานของรัฐบาล"
พระพรหมมุนี (แฟง กิตฺติสาโร)

พระพรหมมุนี (แฟง กิตฺติสาโร) เป็นพระราชาคณะเจ้าคณะรองคณะกลาง และอดีตเจ้าอาวาสวัดมกุฏกษัตริยารามราชวรวิหาร
ประวัติ.
ชาติกำเนิด.
พระพรหมมุนี มีนามเดิมว่าแฟง เกิดเมื่อวันจันทร์ที่ 28 สิงหาคม พ.ศ. 2380 ตรงกับแรม 12 ค่ำ เดือน 9 ปีระกา เป็นบุตรนายคงกับนางปาน บ้านอยู่คลองสามเสนฝั่งเหนือ ตรงข้ามวัดอภัยทายาราม เขตดุสิต กรุงเทพมหานคร อยู่ในสังกัดพระเจ้าบรมวงศ์เธอ กรมหลวงพิชิตปรีชากร
อุปสมบท.
เมื่ออายุเกือบครบอุปสมบท ได้มาฝากตัวเป็นศิษย์พระครูจันทรโคจรคุณ (ยิ้ม จนฺทรํสี) ถึงปีมะแม พ.ศ. 2402 ได้อุปสมบทเป็นพระภิกษุ ณ วัดโสมนัสราชวรวิหาร โดยมีพระพรหมมุนี (ทับ พุทฺธสิริ) เป็นพระอุปัชฌาย์ และพระครูจันทรโคจรคุณ (ยิ้ม จนฺทรํสี) เป็นพระกรรมวาจาจารย์ ได้นามฉายาว่า กิตฺติสาโร
การศึกษา.
หลังจากอุปสมบทแล้วได้ศึกษาพระปริยัติธรรมในสำนักพระอริยมุนี (เหมือน สุมิตฺโต) และสำนักอาจารย์ทอง วัดบวรนิเวศราชวรวิหารและวัดโสมนัสวิหาร แล้วเข้าสอบพระปริยัติธรรมซึ่งจัดขึ้น ณ พระที่นั่งดุสิตมหาปราสาท เมื่อปีมะเมีย พ.ศ. 2413 ได้เปรียญธรรม 3 ประโยค ต่อมาในปีชวด พ.ศ. 2419 ได้เข้าสอบอีกครั้ง ณ พระที่นั่งสุทไธสวรรยปราสาท ได้เพิ่มอีก 4 ประโยค รวมเป็นเปรียญธรรม 7 ประโยค
ศาสนกิจ.
เมื่อพระจันทรโคจคุณได้รับแต่งตั้งเป็นเจ้าอาวาสวัดมกุฏกษัตริยาราม ท่านก็ได้รับแต่งตั้งเป็นพระฐานานุกรมย้ายตามไปอยู่ด้วย เมื่อพระเจ้าน้องยาเธอ พระองค์เจ้าพระมนุษยนาคมานพ มาประทับที่วัดมกุฏกษัตริยาราม ท่านได้รับมอบหมายให้เป็นพระอาจารย์สอนภาษาบาลีถวาย จนพระองค์เจ้าพระมนุษยนาคมานพสามารถสอบได้เปรียญธรรม 5 ประโยคในปี พ.ศ. 2424 พระบาทสมเด็จพระจุลจอมเกล้าเจ้าอยู่หัวพอพระทัยอย่างยิ่งจึงถวายรางวัลไตรแพร 1 สำรับ และย่ามโหมดเทศ 1 ใบแก่ท่าน และยังโปรดให้เลื่อนสมณศักดิ์เป็นพระราชาคณะในปีนั้นด้วย ต่อมาท่านยังช่วยสมเด็จพระมหาสมณเจ้า กรมพระยาวชิรญาณวโรรส นิพนธ์วรรณกรรมทางพระพุทธศาสนาขึ้นหลายเล่ม เช่น อบายมุขกถา เวฬุทธาเนยยกสูตร มงคลคาถาที่ 3 มิลินทปัญหา เป็นต้น สมเด็จพระมหาสมณเจ้าฯ จึงยกย่องท่านว่า "เปนผู้มีความรู้ในทางแปลหนังสือแตกฉาน" พระผู้ใหญ่ในวัดยังกล่าวถึงท่านว่าอ่านคัมภีร์ใบลานได้ชำนาญมากถึงขนาด "ดูคัมภีร์ใบลานเห็นสัมพันธ์กินกันเป็นแถว"
ในด้านการปกครอง ท่านได้ดำรงตำแหน่งเจ้าอาวาสวัดมกุฏกษัตริยารามสืบแทนพระจันทรโคจรคุณที่มรณภาพในปี พ.ศ. 2425 ต่อมาวันที่ 8 มกราคม ร.ศ. 114 ได้รับพระราชทานตราตั้งเป็นกรรมการมหามกุฏราชวิทยาลัยฝ่ายบรรพชิต และในปี ร.ศ. 115 ได้รับแต่งตั้งเป็นกรรมการเถรสมาคมคณะธรรมยุตชุดแรก 
ท่านมีความรู้แตกฉานในภาษาบาลีอย่างยิ่ง ในการจัดพิมพ์พระไตรปิฎกฉบับ ร.ศ. 112 ท่านจึงได้รับแต่งตั้งเป็นผู้ตรวจชำระจูฬวรรค เล่ม 1-2 กถาวัตถุ และมหาปัฏฐานบางส่วน จนเสร็จทันพระราชประสงค์ และได้รับพระราชทานพระไตรปิฎก 1 ชุด และนาฬิกาตู้อย่างดี 1 เรือนเป็นรางวัล 
นอกจากนี้ ท่านยังเคร่งครัดในพระวินัยอย่างยิ่ง ถึงขนาดไม่รับเป็นพระกรรมวาจารย์เมื่อฟันหลุด เพราะเกรงจะออกเสียงพยัยชนะวรรคทันตชะไม่ได้ ทำให้เป็นอักขรวิบัติ
มรณภาพ.
พระพรหมมุนี อาพาธเป็นวัณโรค และเป็นโรคเหน็บชามาตั้งแต่เดือนกุมภาพันธ์ ร.ศ. 117 และมีอาการตกโลหิตในเดือนกรกฎาคม พ.ศ. 119 แม้ต่อมาจะทุเลาลงบ้าง แต่กลับทรุดลงอีกในเดือนสิงหาคม จนถึงแก่มรณภาพเมื่อวันอังคารที่ 2 ตุลาคม พ.ศ. 2443 ขึ้น 9 ค่ำ เดือน 11 ปีชวด ร.ศ. 119 เวลา 01:30 น. ได้รับพระราชทานโกศโถเป็นเกียรติยศ
บรอนโตซอรัส

บรอนโตซอรัส (ชื่อวิทยาศาสตร์: "Brontosaurus", ; หมายถึง "กิ้งก่าสายฟ้า" จากภาษากรีกโบราณ , brontē "สายฟ้า" กับ , sauros "กิ้งก่า") เป็นสกุลไดโนเสาร์ซอโรพอดสี่ขา ถึงแม้ว่าสปีชีส์ B. excelsus ถือว่าเป็นสปีชีส์ที่เป็นญาติใกล้ชิดกับ "อะแพโทซอรัส" ก็ตาม นักวิจัยเสนอใน ค.ศ. 2015 ว่า "บรอนโตซอรัส" เป็นสกุลที่แยกจาก "อะแพโทซอรัส" และมีสามสปีชีส์: B. excelsus, B. yahnahpin และ B. parvus.
"บรอนโตซอรัส" มีคอยาว บาง และหัวเล็ก เนื้อตัวใหญ่ บึกบึน และหางยาว ดูคล้ายแส้ มีอยู่หลายสปีชีส์มีชีวิตอยู่ในช่วงจูแรสสิกตอนปลายในบริเวณที่ตอนนี้คืออเมริกาเหนือ และสูญพันธุ์ตอนสิ้นสุดยุคจูแรสสิก "บรอนโตซอรัส" วัยผู้ใหญ่อาจมีน้ำหนักถึง และยาว 
เนื่องจากเป็นซอโรพอดแบบตัวอย่าง (archetypal) "บรอนโตซอรัส" จึงเป็นหนึ่งในไดโนเสาร์ที่รู้จักมากที่สุด และปรากฏตัวในภาพยนตร์, โฆษณา และแสตมป์ เช่นเดียวกันกับสื่ออื่น ๆ
ปลาลิ้นควายขนดำ

ปลาลิ้นควายขนดำ (ชื่อวิทยาศาสตร์: "Brachirus orientalis") ปลากระดูกแข็งชนิดหนึ่ง ในวงศ์ปลาลิ้นหมา (Soleidae)
มีขนาดโดยเฉลี่ย 10–12 เซนติเมตร โตเต็มที่ยาวได้ถึง 30 เซนติเมตร ดวงตาอยู่ด้านขวา มีปากรูปโค้งขนาดเล็ก ลำตัวเป็นรูปไข่ มีครีบอกเล็ก ๆ ทางด้านดวงตา ครีบหลังและครีบทวารรวมเป็นครีบเดียวกับครีบหาง และด้านบนลำตัวเป็นสีน้ำตาลอมเทากับมีจุดหรือลวดลายสีดำ เกล็ดมีขนาดเล็กและเป็นแบบสาก
มีลักษณะทั่วไปเหมือนปลาซีกเดียวชนิดอื่น ๆ ทั่วไปที่อยู่ในสกุลเดียวกัน โดยถือเป็นชนิดต้นแบบของสกุลนี้ด้วย หากินตามพื้นท้องน้ำ โดยฝังตัวใต้พื้นที่เป็นทรายหรือโคลน กินสัตว์เล็ก ๆ เป็นอาหาร พบกระจายพันธุ์ทั่วไปตามชายฝั่งทะเลในแถบเอเชียจนถึงเอเชียตะวันออก และมีบันทึกว่าพบในปากแม่น้ำในมาดากัสการ์ด้วย โดยพบได้ทั้งทะเล, น้ำจืด และน้ำกร่อย
เป็นปลาที่ใช้ในการบริโภค ทั้งปรุงสดและแช่แข็งหรือแปรรูปเป็นปลาแห้ง
ปลาลิ้นหมาลายนกยูง

ปลาลิ้นหมาลายนกยูง (ชื่อวิทยาศาสตร์: "Pardachirus pavoninus") ปลาซีกเดียวชนิดหนึ่ง ในวงศ์ปลาลิ้นหมา (Soleidae)
มีรูปร่างรูปไข่ ปากกว้าง ตาอยู่ชิดกันทางด้านขวาของลำตัว ไม่มีครีบอก ครีบหางปลายมน ลำตัวมีสีน้ำตาลอ่อน มีดวงสีจาง ๆ และมีจุดสีดำอยู่ตรงกลางกระจายอยู่ทั่วตัวและครีบแลดูคล้ายแววมยุราของนกยูง
มีความยาวโดยเฉลี่ย 20 เซนติเมตร เป็นปลาที่พบอาศัยอยู่ตามพื้นทะเลทั้งในแถบชายฝั่งและไหล่ทวีป โดยกินสัตว์น้ำขนาดเล็กต่าง ๆ เป็นอาหาร เป็นปลาที่พบได้บ่อย ในน่านน้ำไทยพบได้ทั้งฝั่งทะเลอันดามันและอ่าวไทย
บันทึกการประชุมของสยามสมาคมในพระบรมราชูปถัมภ์

บันทึกการประชุมของสยามสมาคมในพระบรมราชูปถัมภ์ คือบันทึกการประชุมของสยามสมาคมในพระบรมราชูปถัมภ์ที่รวบรวมบันทึกความคิด ความอ่าน หรือการระดมสมองของสมาชิกสยามสมาคมที่มาจากหลายสาขาอาชีพ พระบรมวงศานุวงศ์ ข้าราชการระดับสูง ที่ปรึกษาชาวต่างชาติ ซึ่งสะท้อนให้เห็นภาพและมุมมองของสังคมในแต่ละยุคสมัย อันเป็นประโยชน์ในการศึกษาวิจัยและใช้อ้างอิง
ส่วนหนึ่งของบันทึกการประชุมทั้งหมด 16 เล่มของสยามสมาคมในพระบรมราชูปถัมภ์ ซึ่งบันทึกไว้ระหว่าง พ.ศ. 2447–2547 ตั้งแต่รัชสมัยพระบาทสมเด็จพระจุลจอมเกล้าเจ้าอยู่หัว ได้รับการขึ้นทะเบียนจากองค์การศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ให้เป็นเอกสารความทรงจำแห่งโลกเมื่อวันที่ 19 มิถุนายน พ.ศ. 2556 ในนาม ""บันทึกการประชุมของสยามสมาคมในพระบรมราชูปถัมภ์", 100 ปีแห่งการบันทึกความร่วมมือระหว่างประเทศในการวิจัยและการเผยแพร่ความรู้ทางศิลปะและวิทยาศาสตร์"
รายชื่อธงในประเทศบังกลาเทศ

ภาพธงในหน้านี้ เป็นธงต่างๆ ที่มีการใช้และเคยใช้ในบังกลาเทศ.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
เชิงอรรถ.
<templatestyles src="Reflist/styles.css" />
ปลาจ่าเอก

"สำหรับปลาตะกรับอย่างอื่น ดูที่: ปลาตะกรับ"
ปลาจ่าเอก, ปลาตะกรับทะเล หรือ ปลาสลิดหินบั้ง  สกุลของปลาทะเลในวงศ์ปลาสลิดหิน (Pomacentridae) ใช้ชื่อสกุลว่า "Abudefduf"
โดยชื่อมาจากภาษาอาหรับคำว่า "อะบู" ("Abu") โดยแปลตรงตัวหมายถึง "พ่อ" แต่ไม่ได้เป็นความหมายในบริบทนี้ โดยชื่อในที่นี้หมายถึง "หนึ่งด้วย" และความหมายคำว่า "ด้าน" และมีพหูพจน์ในตอนท้ายคำว่า "duf" โดยรวมจึงมีความหมายว่า "ปลาหนึ่งตัวกับด้านที่โดดเด่น"
ทัศไนย เกื้อกูลรัฐ

ไทยที่ได้
ทัศไนย เกื้อกูลรัฐ (ชื่อเล่น: เอ; 1 เมษายน พ.ศ. 2529 —) เป็นนักกีฬาสกีน้ำชายทีมชาติไทย เขาได้รับเหรียญทองและเหรียญเงินจากการแข่งขันกีฬาสกีน้ำในซีเกมส์ 2015 ณ ประเทศสิงคโปร์ จบการศึกษาจาก คณะศึกษาศาสตร์ เอกวิทยาศาสตร์การกีฬา มหาวิทยาลัยศิลปากรสมัยเด็กเรียนที่โรงเรียนธีรศาสตร์
กระเช้าผีมด

กระเช้าผีมด (ชื่อวิทยาศาสตร์: "Aristolochia tagala") เป็นพืชในวงศ์ไก่ฟ้า (Aristolochiaceae) กระจายพันธุ์ในเอเชียใต้ เอเชียตะวันออกเฉียงใต้และโอเชียเนีย
ลักษณะทางพฤกษศาสตร์.
กระเช้าผีมดเป็นไม้เถา ลำต้นเมื่อยังอ่อนอยู่มีขน แต่ขนจะค่อย ๆ ร่วงไปจนเกือบเกลี้ยงหรือเกลี้ยง ใบเดี่ยวเรียงสลับ มีรูปร่างหลายแบบ ตั้งแต่รูปไข่จนถึงรูปไข่แกมรูปใบหอก กว้าง 5.8-7.6 ซม. ยาว 9.5-16.5 ซม. ปลายแหลม โคนเว้าลึกเป็นรูปหัวใจหรือรูปติ่งหู ขอบเรียบ ใบที่เจริญเติบโตเต็มที่แล้วเกลี้ยงทั้ง 2 ด้าน นอกจากเส้นใบและเส้นใบย่อยอาจมีขน แผ่นใบมีต่อมลักษณะเป็นจุดเล็ก ๆ กระจัดกระจาย เส้นใบออกจากโคนใบ 3-5 เส้น เส้นแขนงใบข้างละ 3-4 เส้น เส้นใบย่อยเรียงตามขวาง ใบคล้ายขั้นบันไดและสานกันเป็นร่างแห เส้นร่างแหเห็นชัดทางด้านล่างมากกว่าด้านบน ก้านใบยาว 3-6 ซม. ด้านบนเป็นร่องและมีขนละเอียด ด้านล่างเกลี้ยง ช่อดอกยาว 6-13.5 ซม. มีขน เป็นดอกที่มีทั้งเกสรเพศผู้และเกสรเพศเมียในดอกเดียวกัน กลีบดอกมีเพียงชั้นเดียว เชื่อมติดกันเป็นหลอด ที่โคนหลอดป่องเป็นกระเปาะกลม ๆ กว้างยาว 5-7 มม. เหนือขึ้นไปคอดเป็นหลอดเล็ก ๆ กว้าง 1-2 มม. ยาวประมาณ 1 มม. ปลายกลีบเบี้ยว ข้างหนึ่งจะยื่นยาวออกไป รูปใบหอก กว้างประมาณ 8 มม. ยาว 1.6-2.5 ซม. ใบประดับรูปไข่ กว้าง 1-2 มม. ยาว 2-3 มม. โคนและปลายของใบประดับแหลม ขอบมีขน ตามผิวมีขนสั้น ๆ ทั้ง 2 ด้าน ก้านดอกยาว 5-8 มม. เกสรเพศผู้ 6 อัน อยู่แนบติดกับก้านเกสรเพศเมีย อับเรณูรูปรี ยาวประมาณ 1 มม. ยอดเกสรเพศเมียแยกออกเป็น 6 แฉก เป็นรูปกรวยยาว ปลายมน รังไข่อยู่ใต้วงกลีบเป็นรูปทรงกระบอกเล็ก ๆ กว้าง 1-2 มม. ยาว 0.5-1 ซม. ผลค่อนข้างกลม รูปไข่ หรือรูปขอบขนานแกมรี กว้าง 2.7-4.3 ซม. ยาว 3.3-5.5 ซม. ก้านผลยาว 3.3-5.8 ซม. ผลแก่จะแตกตามยาวจากขั้วไปยังโคน และก้านผลก็แตกแยกออกเป็น 6 เส้น โดยที่โคนก้านและปลายผลยังติดกันอยู่ รูปร่างคล้ายกระเช้า เมล็ดสีน้ำตาลอ่อน รูปไข่หัวกลับค่อนข้างป้อม หรืออาจเว้าเล็กน้อยเป็นรูปหัวใจกลับ มีปีก กว้าง 7-8 มม. ยาว 5-8 มม. ด้านหนึ่งผิวเรียบ ส่วนอีกด้านหนึ่งมีตุ่มขนาดเล็กกระจัดกระจายอยู่ห่าง ๆ
ความเป็นพิษ.
ในกระเช้าผีมดมีสารกลุ่มกรดอะริสโตโลคิก (aristolochic acids) ซึ่งเป็นพิษต่อไตและก่อให้เกิดมะเร็ง
ประโยชน์.
กระเช้าผีมดมีฤทธิ์ต้านเชื้อแบคทีเรีย ต้นใช้กินเป็นยาบำรุงธาตุ ใบใช้ตำเป็นยาพอกภายนอก นอกจากนี้ ยังปลูกเป็นไม้ประดับและใช้เป็นอาหารเลี้ยงผีเสื้อได้
คาร์ล ชูมัน

คาร์ล ชูมัน (12 พฤษภาคม ค.ศ. 1869 — 24 มีนาคม ค.ศ. 1946) นักกีฬามวยปล้ำชาย, ยิมนาสติกและยกน้ำหนักจากประเทศเยอรมนี ระหว่างปี ค.ศ. 1896 เขาได้เข้าแข่งโอลิมปิกฤดูร้อน 1896ในการแข่งขันเขาได้รับเหรียญทองทั้งหมด 4 เหรียญ
โกปาอาเมริกา 2015

การแข่งขันฟุตบอล โกปาอาเมริกา เป็นการแข่งขันฟุตบอลระดับชาติรายการหลักสำหรับทีมชาติในทวีปอเมริกาใต้ ปัจจุบันได้จัดการแข่งขันที่ประเทศชิลีระหว่างวันที่ 11 มิถุนายน ถึง 4 กรกฎาคม พ.ศ. 2558 นับเป็นครั้งที่ 44 ตั้งแต่มีการจัดขึ้น
อุรุกวัยเป็นทีมแชมป์เก่า แต่ตกรอบโดยเจ้าภาพในรอบก่อนรองชนะเลิศ มี 12 ทีมเข้าร่วมการแข่งขัน ประกอบด้วยชาติสมาชิกของคอนเมบอล 10 ชาติ และชาติรับเชิญจากคอนคาแคฟอีก 2 ชาติ คือ เม็กซิโกและจาเมกา ซึ่งชาติหลังนี้เพิ่งเข้าร่วมการแข่งขันโกปาอาเมริกาเป็นครั้งแรก ผู้ชนะการแข่งขันนี้จะได้สิทธิ์เข้าไปแข่งขันฟีฟ่าคอนเฟเดอเรชันส์คัพ 2017 ที่ประเทศรัสเซีย
สนามแข่งขัน.
การแข่งขันนี้จะใช้สนาม 9 สนามซึ่งตั้งอยู่ใน 8 เมือง สนามส่วนใหญ่จะอยู่ระหว่างการบูรณะหรือสร้างขึ้นมาใหม่
รอบแบ่งกลุ่ม.
รายการการแข่งขันได้ประกาศออกมาเมื่อวันที่ 11 พฤศจิกายน พ.ศ. 2557
อันดับดาวซัลโว.
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
แหล่งที่มา : CONMEBOL.com
ชาบูชาบู

ชาบูชาบู (; โรมาจิ: "shabushabu") เป็นอาหารญี่ปุ่นประเภทหม้อไฟแบบหนึ่ง คล้ายกับสุกี้ยากี้ มีส่วนผสมต่าง ๆ เช่น ผัก เนื้อหั่นบาง ๆ และอาหารทะเล โดยการปรุงจะนำวัตถุต่าง ๆ เหล่านี้จุ่มแช่ลงในน้ำเดือด หรือน้ำซุป และปล่อยทิ้งไว้สักพัก จากนั้นนำส่วนผสมอย่างอื่น เช่น เต้าหู้ บะหมี่ ลงตุ๋นให้เข้ากัน แล้วรับประทานโดยจุ่มลงในซอส ชื่อของชาบูชาบูมาจากการเอาเนื้อลงไปในน้ำด้วยตะเกียบเคียบให้เนื้อลงไปว่ายอยู่ในน้ำเกิดเสียง ชาบูชาบู 
ปัจจุบัน ชาบูชาบูมีหลากหลายประเภทให้เลือกรับประทาน ทั้งแบบดั้งเดิมและแบบประยุกต์ 
แหล่งข้อมูลอื่น.
หมายเหตุ.
คำว่า "ชาบูชาบู" ไม่ควรเรียกย่อว่า "ชาบู" โดยเฉพาะอย่างยิ่งในประเทศญี่ปุ่นและประเทศใกล้เคียง เนื่องจากคำว่า "ชาบู" หรือ シャブ เป็นศัพท์สแลงและรู้จักกันดีว่า มีความหมายคือ เมทแอมเฟตามีน หรือยาไอซ์
สลาเว็น บีลิช

สลาเว็น บีลิช (เกิด 11 กันยายน ค.ศ. 1968) เป็นอดีตนักฟุตบอลและผู้จัดการทีมชาวโครเอเชีย ปัจจุบันเป็นผู้จัดการทีม Al Fateh ในซาอุดีโปรเฟสชันนัลลีก
ในอดีตเคยเป็นผู้จัดการของทีมชาติโครเอเชียมาก่อน โดยขณะเป็นผู้จัดการของโครเอเชีย เคยนำพาทีมเอาชนะทีมชาติอังกฤษ ถึงสนามเวมบลีย์มาแล้ว ในรายการฟุตบอลชิงแชมป์แห่งชาติยุโรป 2008 รอบคัดเลือก ซึ่งทำให้อังกฤษต้องตกรอบไปในที่สุด
วอลลี ริส

วอลเตอร์ สตีเวน ริส (4 มกราคม ค.ศ. 1924 — 25 ธันวาคม ค.ศ. 1989) เป็นนักว่ายน้ำชาวอเมริกัน เขาได้รับเหรียญทองจากการแข่งขันกีฬาโอลิมปิกทั้ง 2 เหรียญ และเป็นผู้ครองสถิตโลก
นีลเซน ซาวด์สแกน

นีลเซน ซาวด์สแกน  เป็นระบบติดตามสารสนเทศและยอดขายสร้างโดยไมก์ ไฟน์ และไมก์ ชาเลตต์ ซาวด์สแกนเป็นวิธีการติดตามยอดขายเพลงและมิวสิกวิดีโอทั่วทั่งสหรัฐอเมริกาและแคนาดา ข้อมูลรวมรวบทุกสัปดาห์ และทำแจกจ่ายผู้สมัครทุกวันพุธ จะประกอบด้วยบริษัทค่ายเพลง บริษัทจัดจำหน่าย ผู้ค้าปลีกดนตรี ผู้สนับสนุนอิสระ บริษัทภาพยนตร์และโทรทัศน์ และผู้จัดการศิลปิน ซาวด์สแกนเป็นแหล่งยอดขายของชาร์ตเพลง"บิลบอร์ด" เป็นแหล่งยอดขายเพลงที่ใหญ่ที่สุดในอุตสาหกรรมดนตรี
แกรนด์แบงส์

แกรนด์แบงส์  เป็นบริเวณน้ำตื้นของไหล่ทวีปอเมริกาเหนือ ในมหาสมุทรแอตแลนติก อยู่ทางตะวันออกเฉียงใต้ของเกาะนิวฟันด์แลนด์ ประเทศแคนาดา มีความลึกระหว่าง 80 ถึง 330 ฟุต (24–101 เมตร) กระแสน้ำเย็นแลบราดอร์มาบรรจบกับกระแสน้ำอุ่นกัลฟ์สตรีมที่บริเวณนี้ ทำให้อุดมไปด้วยปลาและสัตว์น้ำมากมาย อาทิ ปลาแอตแลนติกคอด ปลากระโทงดาบ เป็นต้น นอกจากนั้นยังเป็นอาณาจักรของนกทะเล และสัตว์เลี้ยงลูกด้วยนม อื่น ๆ อย่าง แมวน้ำ โลมา วาฬ
นอกจากนั้น ยังมีคาดว่า เรืออาร์เอ็มเอส ไททานิก ชนภูเขาน้ำแข็งบริเวณนี้ แคนาดาประกาศเป็นเขตน้ำด้านนอกของตนตั้งแต่ ค.ศ. 1977 เป็นบริเวณที่มีอันตรายจากหมอกทึบและภูเขาน้ำแข็งโดยที่เป็นเส้นทางสัญจรของเรือโดยสารข้ามมหาสมุทรแอตแลนติกด้วย
ปลาขี้ตัง

ปลาขี้ตัง หรือ ปลาตะกรับ  เป็นปลาน้ำเค็มสกุลหนึ่งในวงศ์ปลาตะกรับ (Scatophagidae) ใช้ชื่อสกุลว่า "Scatophagus" (/สะ-แคท-โท-ฟา-กัส/)
มีรูปร่างคล้ายปลาในวงศ์ปลาผีเสื้อ (Chaetodontidae) คือ รูปร่างกลมและแบนข้างมาก แต่จะงอยปากไม่ยื่นยาว ปากเล็ก ครีบหลังมีก้านครีบแข็งแหลมคม รวมถึงก้านครีบก้น ซึ่งก้านครีบดังกล่าวมีสารพิษ ที่อาจตำหรือแทงถูกมือของผู้ที่จับต้องได้ แต่ทว่าก็ก่อให้เกิดพิษน้อยมาก
ชนิด.
จำแนกออกได้เป็น 2 ชนิด
ชนิดที่สูญพันธุ์.
ฟอสซิล "Eoscatophagus frontalis" Tyler & Sorbini, 1999 (ชื่อพ้อง "Scatophagus frontalis" Agassiz, 1839) มีชีวิตในสมัยอีโอซีนตอนกลางที่อิตาลีตอนเหนือ ในชั้นหินมอนเตโบลคาที่มีต้นกำเนิดจากชั้นตะกอนดั้งเดิมของเทธีส
คุณลักษณะ.
เป็นปลาทะเลที่สามารถปรับตัวให้อยู่ในน้ำกร่อยหรือน้ำจืดสนิทได้ มักอาศัยอยู่รวมกันเป็นฝูงใกล้รากไม้หรือกองหิน สามารถรับประทานได้และนิยมเลี้ยงกันเป็นปลาสวยงาม
ไผ่สีสุก

ไผ่สีสุก (ชื่อวิทยาศาสตร์: "Bambusa blumeana") เป็นพืชในวงศ์หญ้า (Poaceae) กระจายพันธุ์ในเอเชียตะวันออกเฉียงใต้ เป็นไผ่ลำต้นสูง 10-18 เมตร เส้นผ่านศูนย์กลาง 8-12 ซม. ลำแข็ง ผิวเรียบเป็นมัน ข้อไม่พองออก มีกิ่งมากแตกตั้งฉากกับลำต้น หนามโค้งออกเป็นกลุ่ม กลุ่มละ 3 อัน อันกลางยาวกว่า ลำมีรูเล็กเนื้อหนา ใบมีจำนวน 5-6 ใบ ที่ปลายกิ่ง ปลายใบเรียวแหลม โคนเป็นรูปลิ่มกว้าง หรือตัดตรง แผ่นใบกว้าง 0.8-2 ซม. ยาว 10-20 ซม. ใต้ใบมีสีเขียวอมเหลือง เส้นลายใบมี 5-9 คู่ ก้านใบสั้น ขอบใบสาก ครีบใบเล็กมีขน ดอกเป็นช่อ ส่วนมากอายุราว 30 ปีจะออกดอกหนึ่งครั้ง หน่อมีขนาดใหญ่ มีกาบสีเหลืองห่อหุ้ม ขนที่หน่อเป็นสีน้ำตาล
ไผ่สีสุกเป็นไม้มงคลนาม ในอดีตนิยมปลูกไว้เป็นรั้ว นอกจากหน่อไม้ที่รับประทานได้แล้ว ใบไผ่สีสุกยังใช้เป็นยาขับฟอกโลหิตระดู ตาของลำไผ่สุมไฟเป็นถ่านกินแก้ร้อนใน กระหายน้ำ รากมีรสกร่อยเฝื่อนเล็กน้อย ใช้เป็นยาขับปัสสาวะและขับระดูได้ ลำของไผ่สีสุกมีความเหนียวทนทาน ใช้ทำเครื่องจักสาน เครื่องเรือนและนั่งร้าน
ปาเวล โมรอซ

ปาเวล วาซีเลียวิช โมรอซ (26 กุมภาพันธ์ ค.ศ. 1987 —) เป็นนักวอลเลย์บอลชายชาวรัสเซีย เขาเล่นตำแหน่งตัวบุกแดนหลัง ให้กับสโมสรอินช็อนโคเรียนแอร์จัมโบส์
ผลงานระดับอาชีพ.
ในปี ค.ศ. 2013 เขาได้เข้าร่วมสโมสรโลโคโมทีฟ โนโวซีบีสค์ และเมื่อเดือนเมษายน ค.ศ. 2015 เขาได้ต่อสัญญากับทางสโมสรนี้
ปลาขี้ตังเบ็ด

ปลาขี้ตังเบ็ด หรือ ปลาเซอร์เจี้ยน  เป็นปลาทะเลกลุ่มหนึ่ง ในสกุล "Acanthurus" (/อะ-แคน-ทู-รัส/) ในวงศ์ปลาขี้ตังเบ็ด (Acanthuridae)
เป็นปลาที่มีจำนวนสมาชิกมากที่สุดในวงศ์นี้ จัดเป็นสกุลต้นแบบของวงศ์นี้ โดยรวมแล้วมีขนาดกว่าสกุลอื่น ๆ มักกินสาหร่ายเส้นใยเป็นอาหาร มักอาศัยรวมกันเป็นฝูงใหญ่ บางครั้งจะว่ายรวมตัวกันกับปลาในวงศ์อื่น เช่น วงศ์ปลานกแก้ว (Scaridae)
พบกระจายพันธุ์ทั่วไปในแนวปะการัง ของทะเลและมหาสมุทรแถบอินโด-แปซิฟิก มีขนาดตั้งแต่ 15-50 เซนติเมตร (5.9-19.7 นิ้ว) เป็นปลาที่มีสีสันหรือลวดลายสดใสสวยงาม จึงนิยมเลี้ยงกันเป็นปลาสวยงาม โดยมีชื่อเรียกเฉพาะในวงการว่า "ปลาแทงค์" 
นอกจากนี้แล้ว ปลาในสกุลนี้ บริเวณโคนหางยังมีหนามแหลมที่เมื่อสัมผัสกับมือเปล่า ๆ ทำให้เกิดบาดแผลได้ และหนามดังกล่าวยังมีพิษ พิษของปลาขี้ตังเบ็ดมีฤทธิ์คล้ายกับพิษของกลุ่มปลากะรังหัวโขนหรือปลาสิงโต แต่มีความรุนแรงน้อยกว่า
การจำแนก.
แบ่งออกได้ 38 ชนิด
สูญพันธุ์.
ซากดึกดำบรรพ์ 4 ชนิด จากยุคลูทีเนียน, ยุคอีโอซีน ในอิตาลี ได้รับการจัดให้อยู่ในสกุล " Proacanthurus " และได้รับการพิจารณาว่าเป็นบรรพบุรุษของสกุลนี้
ปลาขี้ตังเบ็ดฟ้าอกขาว

ปลาขี้ตังเบ็ดฟ้าอกขาว (ชื่อวิทยาศาสตร์: "Acanthurus leucosternon") ปลาทะเลชนิดหนึ่ง ในวงศ์ปลาขี้ตังเบ็ด (Acanthuridae)
เป็นปลาขี้ตังเบ็ดชนิดหนึ่ง มีรูปร่างแบนข้าง ลำตัวรูปไข่ ด้านหน้ากว้าง จะงอยปากเรียว ปากเล็ก ครีบใหญ่ หน้าดำ มีแถบสีขาวที่จะงอยปาก ใต้คางและอกเป็นสีขาวนวล ลำตัวมีสีฟ้าสด ครีบหลังสีเหลืองมีขอบสีขาว ครีบหางขาว มีแถบดำ ครีบก้นสีจางขอบขาว คอดหางสีเหลือง
มีขนาดความยาวเต็มที่ประมาณ 30 เซนติเมตร แต่ขนาดโดยเฉลี่ย 23 เซนติเมตร
เป็นปลาที่อาศัยอยู่รวมกันเป็นฝูงใหญ่ ตามแนวปะการัง กินสัตว์ขนาดเล็ก ๆ ที่เกาะตามโพรงหินและสาหร่าย เป็นปลาที่พบได้บ่อยในมหาสมุทรอินเดีย ในเขตน่านน้ำไทยพบได้เฉพาะฝั่งทะเลอันดามัน
นิยมเลี้ยงเป็นปลาสวยงาม โดยเลี้ยงรวมกันเป็นกลุ่ม หรือรวมกับปลาชนิดอื่นที่มีความใกล้เคียงกัน
สโมสรวอลเลย์บอลเซเซกามอสโก

เซเซกามอสโก  เป็นสโมสรวอลเลย์บอลอาชีพในมอสโก ประเทศรัสเซีย และเข้าแข่งขันในซูเปอร์ลีก โดยสโมสรได้รางวัลชนะเลิศ 3 สมัย ซึ่งสโมสรวอลเลย์บอลแห่งนี้เป็นสโมสรวอลเลย์บอลที่มีชื่อเสียงมากในสหภาพโซเวียต / รัสเซีย และในยุโรปโดยชนะเลิศ 13 สมัย ในปี ค.ศ. 2009 สโมสรถูกยุบเนื่องจากปัญหาทางการเงิน
ท่าอากาศยานอัมสเตอร์ดัมสคิปโฮล

ท่าอากาศยานอัมสเตอร์ดัมสคิปโฮล  (IATA: AMS, ICAO: EHAM) เป็นท่าอากาศยานนานาชาติหลักของประเทศเนเธอร์แลนด์ เปิดดำเนินงานตั้งแต่ 16 กันยายน พ.ศ. 2459 ตั้งอยู่ห่างจากตัวเมืองอัมสเตอร์ดัมไปทางทิศตะวันตกเฉียงใต้ราว 9.1 กิโลเมตร ในเขตนครบาลฮาร์เลมเมอร์เมร์ เป็นท่าอากาศยานที่มีผู้ใช้บริการมากที่สุดอันดับที่ 5 ของยุโรป ตัวสนามบินมีอาคารผู้โดยสารขนาดใหญ่หลังเดียว ซึ่งแบ่งออกแบ่ง 3 โถงขาออก
ปลาขี้ตังเบ็ดครีบลาย

ปลาขี้ตังเบ็ดครีบลาย (ชื่อวิทยาศาสตร์: "Acanthurus dussumieri") ปลาทะเลชนิดหนึ่ง ในวงศ์ปลาขี้ตังเบ็ด (Acanthuridae)
มีลำตัวแบนข้าง รูปร่างเป็นรูปไข่ไปทางด้านท้าย คอดหางเล็ก มีเงี่ยมคมคล้าบใบมีดชี้ไปทางด้านท้ายข้างละอัน ครีบหางเว้าเป็นวงเดือน ครีบหลังและครีบก้นมีฐานยาว ครีบท้องอันเล็ก ครีบอกมีปลายแหลม เกล็ดเล็กมาก หนังเหนียว
มีขนาดโตเต็มที่ประมาณ 35 เซนติเมตร อาศัยอยู่รวมกันเป็นฝูงใหญ่เหนือกองหินหรือแนวปะการัง ว่ายน้ำโดยใช้การกระพืบครีบอกเป็นจังหวะ เป็นปลาที่พบได้บ่อยในแนวปะการังของมหาสมุทรอินเดีย ในน่านน้ำไทยพบได้เฉพาะฝั่งทะเลอันดามัน
นิยมเลี้ยงเป็นปลาสวยงามเหมือนปลาขี้ตังเบ็ดหรือปลาแทงค์ชนิดอื่น ๆ
ฐิติ เวชบุล

ฐิติ เวชบุล (เอ็กซ์) นักร้อง นักแสดงชาวไทย เป็นที่รู้จักจากการเป็นนักร้องภายใต้สังกัดจีเอ็มเอ็ม แกรมมี่ เคยเป็นศิลปินวงทีนเอจเกรดเอ เมื่อ พ.ศ. 2541 ก่อนจะแยกตัวมากกอัลบั้มเดี่ยวถึง 2 ชุด มีเพลงที่เป็นที่รู้จักได้แก่ เพลง เธอมากับฝน, หากเป็นฉัน, อย่าห้ามใจผมเลย เป็นต้น
ประวัติ.
ฐิติ เวชบุล ชื่อเล่น เอ็กซ์ (เกิด 29 เมษายน พ.ศ. 2524) เป็นนักร้อง นักแสดงชาวไทย และเป็นอดีตสมาชิกวง ทีนเอจเกรดเอ หลังจากนั้นออกผลงานเดี่ยวกับค่ายแกรมมี่เป็นที่รู้จักอย่างเพลง "เธอมากับฝน" และ "อกหักครับ" 
หลังได้ออกอัลบั้มกับแกรมมี่เอ็กซ์ ฐิติก็ได้หายจากวงการไปเป็นเวลาหลายปี จนปี พ.ศ. 2554 เอ็กซ์ ฐิติได้หวนคืนวงการด้วยการแสดงภาพยนตร์กับโปรเจ็กต์ใหญ่ "หลุด 4 หลุด" จากค่ายสหมงคลฟิล์ม กับเรื่องราวที่จะทำให้ทุกคนได้หลอนจนจิตหลุดไม่รู้ตัวในตอน “คืนจิตหลุด” แถมยังได้ประกบคู่กับพระเอกหนุ่มสุดเซอร์ “อนันดา เอเวอริงแฮม” และดีเจหนุ่มคลื่นฮอท “อิ๊คคิว พีระพล เสนาคุณ” ในบทบาททางการแสดงสุดเข้มข้น 
ในปี พ.ศ. 2555 เอ็กซ์ได้มีผลงานภาพยนตร์สองเรื่อง 407 เที่ยวบินผี และ 9-9-81 บอก-เล่า-9-ศพ 
จบการศึกษาระดับมัธยมต้นและมัธยมตอนปลายจาก โรงเรียนราชวินิตบางแก้ว
อินโนเอมาร์ชาปอนตีฟีกาเล

อินโนเอมาร์ชาปอนตีฟีกาเล (ถอดความได้ว่า "เพลงสดุดีพระสังฆราช" หรือ "เพลงสดุดีพระสันตะปาปา") เป็นเพลงที่บรรเลงเพื่อเป็นเครื่องหมายของพระสังฆราช พระสันตปาปาหรือผู้แทนของท่าน เช่น เอกอัครสมณทูต และบรรเลงในโอกาสพิธีสำคัญต่างๆ เมื่อธงแห่งรัฐวาติกันถูกนำขึ้นอย่างเป็นทางการ จะมีการบรรเลงเพลงนี้เพียง 8 ห้องเพลงแรกเท่านั้น
ประวัติ.
เพลงสดุดีพระสังฆราชแต่งขึ้นเมื่อ ค.ศ. 1869 โดย ชาร์ล กูโน เพื่อเฉลิมฉลองวโรกาสการขึ้นครองราชของสมเด็จพระสันตะปาปาปิอุสที่ 9 แต่เดิมเพลงนี้มีชื่อเรียกว่า Marche pontificale (ภาษาฝรั่งเศส แปลว่า มาร์ชพระสันตะปาปา) เพลงนี้มีชื่อเสียงมากหลังจากการบรรเลงครั้งแรก
อิตาลีดั้งเดิม 
Roma immortale di Martiri e di Santi,
Roma immortale accogli i nostri canti:
Gloria nei cieli a Dio nostro Signore,
Pace ai Fedeli, di Cristo nell'amore. 
A Te veniamo, Angelico Pastore,
In Te vediamo il mite Redentore,
Erede Santo di vera e santa Fede;
Conforto e vanto a chi combatte e crede, 
Non prevarranno la forza ed il terrore,
Ma regneranno la Verità, l'Amore.
Salve Salve Roma, patria eterna di memorie
Cantano le tue glorie, mille palme e mille altari
Roma degli Apostoli, Madre guida dei redenti
Roma luce delle genti, il mondo spera te!
Salve Salve Roma la tue luce non tramonta
Vince l'odio e l'onta lo splendor di tua beltà
Roma degli Apostoli, madre guida dei redenti
Roma luce delle genti, il mondo spera te!
แปลไทย 
โอ้ โรมเอย จงอมตะของมรณสักขีและวิสุทธิชน,
โอ้ โรมเอย จงอมตะ ทั้งยอมรับคำสรรเสริญของเราเถิด:
 จงมหาบริสุทธิ์ในสวรรค์แด่พระเจ้าองค์พระผู้เป็นเจ้าของเราเอ๋ย
 และจงสันติสุขแด่เจ้าชายที่รักพระคริสต์แท่น! 
 แด่ข้าเรามาแล้ว ของบาทหลวงแองเจลิกเอย
 ในตัวของข้านั้นเราเห็นพระผู้ไถ่ ผู้อ่อนโยน
 ทายาทศักดิ์สิทธิ์แห่งศรัทธาที่แท้จริงและศักดิ์สิทธิ์;
 ความสบายดีและเป็นที่พึ่งของผู้ที่ศรัทธาและการต่อสู้ 
 พลังและความหวาดกลัวจะไม่มีชัยไปตลอด
แต่ความจริงนั้น และความรักจงครอบครองด้วยเถิด! 
 จงเจริญเถิด ขอโรมจงเจริญเถิด บ้านเกิดแห่งความทรงจำชั่วนิรันดร์
 ด้วยต้นปาล์มนับพันต้นและแท่นบูชานับพันแห่งนั้น จักก้องเปี่ยมบุญสิริรุ่งโรจน์แห่งพระองค์เถิด
 โรมแห่งพระอัครสาวกเอ๋ย คือมารดาผู้นําหนทางของผุู้ได้รับไถ่บาปตน
โรมคือแสงสว่างของเหล่าประชา เลิศหล้าสถิตความหวังในตัวท่านเถิด! 
 จงเจริญเถิด ขอโรมจงเจริญเถิด แสงสว่างของท่านจักมิดับสูญ
 ด้วยริษยาและอัปยศยิ่งนั้นเพียงเพื่อเอาชนะความงดงามวิจิตรการของท่านไปได้
 โรมแห่งพระอัครสาวกเอ๋ย คือมารดาผู้นําหนทางของผุู้ได้รับไถ่บาปตน
โรมคือแสงสว่างของเหล่าประชา เลิศหล้าสถิตความหวังในตัวท่านเถิด! 
เนื้อร้องละติน (ค.ศ. 1991).
<templatestyles src="Col-begin/styles.css"/>
คอรีย์ เกรฟส์

แมททิว โปลินสกีย์ (Matthew Polinsky) เกิดวันที่ 24 กุมภาพันธ์ ค.ศ. 1984 อดีตนักมวยปล้ำอาชีพและผู้บรรยายชาวอเมริกันที่รู้จักกันดีในชื่อ คอรีย์ เกรฟส์ (Corey Graves) เซ็นสัญญาทำงานกับWWEเป็นพิธีกรผู้บรรยาย เขาเคยเป็นนักมวยปล้ำสังกัดNXT อดีตแชมป์แท็กทีม NXTร่วมกับเนวิลล์ เขาเป็นที่รู้จักกันดีในสมาคมอิสระชื่อ สเตอร์ลิง เจมส์ คีแนน (Sterling James Keenan)
สิทธิของกลุ่มบุคคลที่มีความหลากหลายทางเพศเรียงตามประเทศหรือดินแดน

กฎหมายที่เกี่ยวข้องกับกลุ่มบุคคลที่มีความหลากหลายทางเพศ (LGBT) แตกต่างกันไปในแต่ละประเทศหรือดินแดน ตั้งแต่การรับรองการสมรสเพศเดียวกันตามกฎหมายหรือคู่ชีวิตในรูปแบบอื่น จนถึงโทษประหารชีวิตสำหรับกิจกรรมทางเพศหรือการแสดงออกของบุคคลเพศเดียวกัน
สิทธิของกลุ่มบุคคลที่มีความหลากหลายทางเพศถูกจัดว่าเป็นสิทธิมนุษยชนและสิทธิพลเมือง ซึ่งประกอบไปด้วย แต่ไม่จำกัดเพียง:
ในเดือนมิถุนายน พ.ศ. 2558 ประเทศกว่า 21 ประเทศ ซึ่งส่วนใหญ่เป็นประเทศอยู่ในทวีปอเมริกาและยุโรปตะวันตก ได้รับรองการสมรสเพศเดียวกันและให้สิทธิต่าง ๆ ที่กล่าวไว้เบื้องต้นแก่กลุ่มบุคคลที่มีความหลากหลายทางเพศ